
	PRIEDAI:


1. Pasiūlymas – 1 priedas.

2. Techninė specifikacija – 2 priedas.

3. Sutarties projektas - 3 priedas.

4. Asmens duomenų tvarkymo sutartis – 4 priedas.

1. BENDROSIOS NUOSTATOS

1.1. AB „Smiltynės perkėla“, juridinio asmens kodas 140285526, adresas Nemuno g. 8 Klaipėda (toliau – Perkantysis subjektas arba Užsakovas), vykdydama šį pirkimą numato įsigyti  bankinių kortelių skaitytuvų nuomos ir priežiūros paslaugas (toliau – Paslaugas). Detalesnė informacija pateikiama sąlygų priede Nr. 2.
1.2. Pirkimas atliekamas vadovaujantis 2025-03-28 AB „Smiltynės perkėla“ generalinio direktoriaus įsakymu Nr. 5T-25/031 patvirtintų Mažos vertės pirkimų tvarkos aprašo nuostatomis, Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau - Komunalinio sektoriaus pirkimų įstatymas), Lietuvos Respublikos viešųjų pirkimų įstatymu (toliau - Viešųjų pirkimų įstatymas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Komunalinio sektoriaus pirkimų įstatyme ir Viešųjų pirkimų įstatyme.

1.3. Šis viešasis pirkimas vykdomas naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu: https://viesiejipirkimai.lt/epps/home.do .

1.4. Dėl Pirkimo reguliarus orientacinis skelbimas ir skelbimas apie kvalifikacijos vertinimo sistemą nebuvo paskelbtas. Šiame Pirkime perkantysis subjektas nenumato skelbti pranešimo dėl savanoriško ex ante skaidrumo.
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.6. Perkantysis subjektas ir Tiekėjai tarpusavyje keičiasi informacija tik centrinėje viešųjų pirkimų informacinėje sistemoje CVP IS adresu: https://viesiejipirkimai.lt/epps/home.do.

1.7. Pateikdamas pasiūlymą, Tiekėjas sutinka su visais Pirkimo dokumentuose nustatytais reikalavimais. Tiekėjai privalo atidžiai perskaityti visus Pirkimo dokumentus, jų priedus, bei kitą Perkančiojo subjekto CVP IS priemonėmis pateiktą informaciją bei laikytis visų juose numatytų reikalavimų.
1.8. Konkurso pirkimo dokumentai parengti lietuvių kalba. Pirkimo sąlygos yra viešai skelbiamos Centrinėje viešųjų pirkimų informacinėje sistemoje adresu https://viesiejipirkimai.lt/epps/home.do.
1.9. Tiekėjas pats padengia visas pasiūlymų rengimo ir pateikimo išlaidas bei bet kokias kitas išlaidas, susijusias su dalyvavimu pirkime. Užsakovas neįsipareigoja atlyginti ir negali būti laikoma atsakinga už jokias pasiūlymo rengimo ir (ar) kitas su dalyvavimu ir (ar) pasirengimu dalyvauti pirkimo procedūrose susijusias išlaidas, įskaitant, bet neapsiribojant, išlaidas susijusias su Pirkimo sąlygų gavimu, pasiūlymų dalyvauti Pirkime parengimu ir pateikimu, taip pat išlaidas, susijusias su dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų tvarkymu ir valstybiniais mokesčiais, taip pat kitomis išlaidomis, susijusiomis su dalyvavimu Pirkime. 

1.10. Perkantysis subjektas nepriklausomai nuo pirkimo procedūrų nutraukimo priežasčių gali nutraukti Pirkimo procedūras iki Pirkimo sutarties sudarymo, neprisiimdamas jokios atsakomybės, įskaitant ir atlyginti išlaidas, nurodytas 1.9. punkte.
1.11. Tiesioginį ryšį su tiekėjais įgaliota palaikyti Perkančiojo subjekto atstovė – viešųjų pirkimų specialistė Milda Vaivadienė, (+370 686 99826, el. paštas: milda@keltas.lt ). Atsakinga už sutarties vykdymą bus IT direktorė Galina Kirejeva. Atsakingas už sutarties ir pakeitimų paskelbimą pagal Komunalinio sektoriaus pirkimų įstatymo 94 straipsnio 9 dalies nuostatas bus viešųjų pirkimų specialistė Milda Vaivadienė.

2. PIRKIMO OBJEKTAS

2.1. Šio pirkimo objektas yra  bankinių kortelių skaitytuvų nuomos ir priežiūros paslaugos.
2.2. Atsižvelgiant į sutarties specifiką šis pirkimas į dalis neskaidomas. Tiekėjai privalo siūlyti visą paslaugų apimtį.
2.3. Pasiūlymas turi būti pateiktas visai pirkimo dokumentuose ir jos prieduose nurodytai apimčiai, neskaidant jos smulkiau.

2.4. Reikalavimai pirkimo objektui nurodyti techninėje specifikacijoje, sutarties projekte ir jos prieduose, kurie yra esminė pasiūlymo vertinimo dalis. 
2.5. Bendras Sutarties terminas – 37 mėnesiai.

2.6. Sprendimas neįsigyti paslaugų iš centralizuotų pirkimų katalogo (toliau – CPO katalogas), nes perkamo pobūdžio prekių/paslaugų CPO kataloge nėra.

2.7. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.4 punktu. Aplinkos pasaugos kriterijai nurodyti Sutarties projekte (3 priedas). 
3. TIEKĖJŲ PAŠALINIMO PAGRINDAI, REIKALAUJAMA KVALIFIKACIJA IR REIKALAVIMAI LAIKYTIS APLINKOS APSAUGOS VADYBOS SISTEMOS STANDARTŲ

3.1. Perkantysis subjektas tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu tiekėjas atitinka Viešųjų pirkimų įstatymo 46 str. 21 dalyje nustatytą pašalinimo pagrindą, t. y. tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.

3.2. Perkantysis subjektas nekelia tiekėjui kvalifikacinių reikalavimų.  

3.3. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajam subjektui įsipareigoja, kad pirkimo sutartį vykdys tik tokią teisę turintys asmenys.

4. TIEKĖJŲ GRUPĖS DALYVAVIMAS PIRKIMO PROCEDŪROSE

4.1.  Jeigu pirkimo procedūrose dalyvauja Tiekėjų grupė, ji pateikia įmonės vadovo ar jo įgalioto asmens parašu patvirtintą jungtinės veiklos sutarties kopiją. Pateikiami skenuoti dokumentai elektronine forma.
4.2.  Jeigu pasiūlymą pateikia Tiekėjų grupė pagal jungtinės veiklos sutartį, jungtinės veiklos sutartyje turi būti ir šios privalomos nuostatos:

4.2.1. Turi būti numatyta, kuris iš Tiekėjų grupės pasirašiusių jungtinės veiklos sutartį yra Atsakingas partneris.

4.2.2. Turi būti numatyta, kad konkursą laimėjus pagal jungtinės veiklos sutartį veikiančiai Tiekėjų grupei, kurioje Atsakingas partneris yra užsienio valstybės juridinis asmuo, Atsakingas partneris Lietuvos Respublikoje turės įregistruoti nuolatinę buveinę bei įsiregistruoti PVM mokėtoju.

4.2.3. Turi būti numatyti pagal jungtinės veiklos sutartį veikiančių Partnerių įsipareigojimai vykdant sutartį ir šių įsipareigojimų procentinė dalis ir kad šis paslaugų/prekių/darbų apimties pasidalijimas taikomas tik Partneriams ir niekuo neįpareigoja Pirkėjo (Perkantysis subjektas).

4.2.4. Turi būti numatyta, kad visus veiksmus (įskaitant ir partnerių atstovavimą santykiuose su Pirkėju ir trečiaisiais asmenimis) pagal pasirašytą su Pirkėju sutartį visų partnerių vardu atlieka Atsakingas partneris.

4.2.5. Turi būti numatyta, kad Atsakingas partneris visų partnerių vardu pasirašinės paslaugų/prekių/darbų priėmimo - perdavimo aktus, PVM sąskaitas – faktūras bei kitus su sutarties vykdymu susijusius dokumentus.

4.2.6. Turi būti numatyta, kad Pirkėjas  visus mokėjimus už atliktas paslaugas/prekes/darbus vykdys tik su Atsakinguoju partneriu, o Atsakingas partneris, gavęs lėšas iš Pirkėjo, savarankiškai ir savo atsakomybe atsiskaito su savo partneriu (partneriais).

4.2.7. Turi būti numatyta, kad Atsakingas partneris įsipareigoja sumokėti visus dėl paslaugų/prekių/darbų sutarties vykdymo priklausančius mokesčius bei nereikšti pretenzijų Pirkėjui dėl jos priimtų ir apmokėtų atliktų paslaugų/prekių/darbų priėmimo - perdavimo aktų, kuriuos pagal sutartį Pirkėjui pateikia Atsakingas partneris.

4.2.8. Turi būti numatyta, kad Pirkėjui neatsiras nuostolių ir netekimų, atsiradusių dėl Partnerių mokesčių nesumokėjimo ar netinkamo jų sumokėjimo.

4.2.9. Turi būti numatyta, kad visi partneriai pagal prievoles, kylančias iš paslaugų/prekių/darbų ir jungtinės veiklos sutarčių, prieš Pirkėją  ar bet kuriuos trečiuosius asmenis, atsako solidariai.

4.2.10. Turi būti numatyta, kad Partnerių atsakomybės tarpusavio santykiuose taisyklės niekaip neriboja Partnerių bendrai ir kiekvieno iš Partnerių atskirai solidarios atsakomybės už visas prievoles, kylančias iš paslaugų/prekių/darbų ir jungtinės veiklos sutarčių prieš Pirkėją ir kitus trečiuosius asmenis.

4.2.11.  Turi būti numatyta, kad jungtinės veiklos sutarčiai taikoma Lietuvos Respublikos teisė ir visi ginčai, kilę iš jungtinės veiklos sutarties, bus sprendžiami bendros kompetencijos teismuose.

4.2.12. Turi būti numatyta, kad jokie jungtinės veikos sutarties pakeitimai ar kiti susitarimai tarp Partnerių neturės įtakos Partnerių atsakomybei ir negalės būti panaudoti kaip atsikirtimai prieš Pirkėją dėl paslaugų/prekių/darbų sutarties vykdymo.

4.2.13.  Taip pat pasiūlymą teikianti tiekėjų grupė privalo užtikrinti, kad visos kitos jungtinės veiklos sutarties nuostatos neprieštarautų aukščiau nurodytiems reikalavimams paslaugų/prekių/ darbų sutarčiai.

4.3. Jei pasiūlymą pateikė Tiekėjų grupė, veikianti pagal jungtinės veiklos sutartį, Pirkėjo  ir pagal jungtinės veiklos sutartį veikiančių Partnerių pasirašomoje paslaugų/prekių/darbų sutartyje turi būti ir šios privalomos nuostatos ir reikalavimai:

4.3.1. Turi būti numatyta, kuris iš Partnerių yra Atsakingas partneris.

4.3.2. Turi būti numatyta, kad pagal jungtinės veiklos sutartį veikiančiai Tiekėjų grupei, kurioje Atsakingas partneris yra užsienio valstybės juridinis asmuo, Atsakingas partneris Lietuvos Respublikoje turės įregistruoti nuolatinę buveinę bei įsiregistruoti PVM mokėtoju.

4.3.3. Turi būti numatyti pagal jungtinės veiklos sutartį veikiančių Partnerių įsipareigojimai vykdant sutartį ir šių įsipareigojimų procentinė dalis ir kad šis paslaugų/prekių/darbų apimties pasidalijimas taikomas tik Partneriams ir niekuo neįpareigoja Pirkėjo.

4.3.4. Turi būti numatyta, kad visus veiksmus (įskaitant ir partnerių atstovavimą santykiuose su Pirkėju ir trečiaisiais asmenimis) pagal pasirašytą su Pirkėju paslaugų/prekių/darbų sutartį visų partnerių vardu atlieka Atsakingas partneris.

4.3.5. Turi būti numatyta, kad Atsakingas partneris visų partnerių vardu pasirašinės priėmimo ir perdavimo aktus, PVM sąskaitas – faktūras bei kitus su sutarties vykdymu susijusius dokumentus.

4.3.6. Turi būti numatyta, kad Pirkėjas visus mokėjimus už atliktus darbus (paslaugas) vykdys tik su Atsakinguoju partneriu, o Atsakingas partneris, gavęs lėšas iš Pirkėjo, savarankiškai ir savo atsakomybe atsiskaito su savo partneriu (partneriais). 

4.3.7. Turi būti numatyta, kad Atsakingas partneris įsipareigoja sumokėti visus dėl rangos (paslaugų) sutarties vykdymo priklausančius mokesčius bei nereikšti pretenzijų Pirkėjui dėl jos priimtų ir apmokėtų atliktų paslaugų aktų, kuriuos pagal sutartį Pirkėjui pateikia Atsakingas partneris.

4.3.8. Turi būti numatyta, kad Pirkėjui neatsiras nuostolių ir netekimų, atsiradusių dėl Partnerių mokesčių nesumokėjimo ar netinkamo jų sumokėjimo.

4.3.9. Turi būti numatyta, kad visi partneriai pagal prievoles, kylančias iš paslaugų sutarties, prieš Pirkėją ar bet kuriuos trečiuosius asmenis, atsako solidariai.

4.3.10. Turi būti numatyta, kad Partnerių atsakomybės tarpusavio santykiuose taisyklės niekaip neriboja Partnerių bendrai ir kiekvieno iš Partnerių atskirai solidarios atsakomybės už visas prievoles, kylančias iš paslaugų sutarties prieš Pirkėją ir kitus trečiuosius asmenis.

4.3.11. Taip pat pasiūlymą teikianti Tiekėjų grupė privalo užtikrinti, kad visos kitos jungtinės veiklos sutarties nuostatos neprieštarautų aukščiau nurodytiems reikalavimams darbų/paslaugų/prekių sutarčiai.  

4.4. Perkantysis subjektas nereikalauja, kad, tiekėjų grupės pateiktą pasiūlymą pripažinus geriausiu ir Perkančiajam subjektui pasiūlius sudaryti paslaugų sutartį, ši tiekėjų grupė įgautų tam tikrą teisinę formą.
5. RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ/SUBTEIKĖJŲ/SUBRANGOVŲ PASITELKIMAS
5.1. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus perkantysis subjektas kelia), neatsižvelgiant į ryšio su tais ūkio subjektais teisinį pobūdį ir laikantis 5.2 punkte nustatyto reikalavimo. 
5.2. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos, profesinės patirties, turėti specialų leidimą ir (arba) būti tam tikros organizacijos nariu (jeigu tokius reikalavimus Perkantysis subjketas kelia) tik tuo atveju, jeigu tie subjektai patys suteiks paslaugas/pristatys prekes/atliks darbus (priklausomai nuo pirkimo objekto), kuriems reikia jų turimų pajėgumų ir bus įtraukti į vykdymą aiškiai apibrėžtomis funkcijomis.

5.3. Šiomis 5.1 ir 5.2 punktuose nurodytomis sąlygomis Tiekėjų grupė gali remtis grupės dalyvių arba kitų ūkio subjektų pajėgumais.

5.4. Jeigu tiekėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turi reikiamus išteklius, sutartis su tiekėju ir pan. 
5.5. Tiekėjas savo pasiūlyme, užpildant pasiūlymo formą 1 priedas, privalo nurodyti (išviešinti): 
5.5.1. ūkio subjektus, kurių pajėgumais remiasi tiekėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokius reikalavimus Perkantysis subjektas kelia). Šiais ūkio subjektais laikomi ir ekspertai, specialistai, kurie pirkimo laimėjimo ir pirkimo sutarties sudarymo atveju bus įdarbinti tiekėjo. 

5.5.2 kokiai pirkimo sutarties daliai ir kokius subrangovus/subtiekėjus/subteikėjus, jeigu jie yra žinomi, jis ketina pasitelkti, t. y. tiekėjas pasiūlyme neprivalo nurodyti, kokius subrangovus/subtiekėjus/subteikėjus pasitelks pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma pirkimo sutartis. 
5.5.3. tiekėjas tai pat gali remtis subrangovų/subtiekėjų/subteikėjų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). 
5.6. Perkantysis subjketas neriboja tiekėjų galimybės esminių užduočių atlikimui pasitelkti subrangovus/subtiekėjus/subteikėjus ir (arba) tiekėjų grupės narius.
5.7. Sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja Perkančiajam subjektui pranešti tuo metu žinomų subtiekėjų pavadinimus, kontaktinius duomenis ir jų atstovus. Perkantysis subjektas taip pat reikalauja, kad tiekėjas informuotų apie šios informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jeigu taikomos Komunalinio sektoriaus pirkimų įstatymo 96 straipsnio 5 dalies nuostatos, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai.
5.9. Jeigu dalį darbų/paslaugų/prekių numatoma vykdyti subrangos/subteikimo/subtiekimo pagrindais, Tiekėjas pateikia ketinimo protokolus tik su subrangovais/subteikėjais/subtiekėjais, kuriais remiasi įrodinėjant pirkimo dokumentų reikalavimus, nurodant subrangovų/subtiekėjų/subteikėjų numatomas atlikti darbų/paslaugų/prekių apimtis (Pateikiami skenuoti dokumentai elektronine forma).

6. PASIŪLYMŲ RENGIMO REIKALAVIMAI, PATEIKIMAS, KEITIMAS

6.1. Tiekėjas gali pateikti tik vieną pasiūlymą. Tiekėjas negali būti nurodytas kaip subtiekėjas kito tiekėjo, teikiančio pasiūlymą tam pačiam atviram konkursui. Tame pačiame konkurse veiklai susivienijusių tiekėjų grupės partneriai negali atskirai pateikti pasiūlymų ar būti partneriais kitoje susivienijusių tiekėjų grupėje arba kaip jų subtiekėjai. Jei tiekėjas pateikia daugiau kaip vieną pasiūlymą arba tiekėjų grupės dalyvis dalyvauja teikiant kelis pasiūlymus, visi tokie pasiūlymai atmesti.

6.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

6.3. Perkantysis subjektas reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).

6.4. Pasiūlymas turi būti pateiktas pagal šių pirkimo dokumentų 1 priedą ir pateiktas iki CVP IS nurodyto pasiūlymų pateikimo termino pabaigos.

6.5. Pasiūlyme nurodyti fiksuoti įkainiai pateikiami eurais, dviejų skaičių po kablelio tikslumu. Apskaičiuojant įkainius, turi būti atsižvelgta į visus pirkimo dokumentų reikalavimus. Į pasiūlymo įkainius turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui, atskirai išskiriant PVM. Bendra pasiūlymo kaina turi būti įrašyta žodžiais.

6.6.  Susipažinti su pirkimo dokumentais tiekėjai turi teisę iki pasiūlymų pateikimo termino pabaigos.

6.7. Pasiūlymas turi būti pateikiamas CVP IS priemonėmis užpildant pasiūlymo formą ir prie jos pridedant visus pirkimo dokumentuose reikalaujamus dokumentus.

6.8. Pasiūlymas privalo būti pasirašytas galiojančiu, saugiu elektroniniu parašu, atitinkančiu Komunalinio sektoriaus pirkimų įstatymo 34 straipsnio 11 dalies 2 ir 3 punktuose nustatytus reikalavimus.

6.9. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

6.10. Tiekėjo pasiūlymas bei kita korespondencija pateikiami lietuvių kalba. Jeigu atitinkami dokumentai yra išduoti kitomis kalbomis, nei lietuvių, turi būti pateikiamas tinkamai patvirtinto vertimo į lietuvių kopiją. Tinkamu vertimo patvirtinimu yra laikomas vertimo patvirtinimas tiekėjo ar jo įgalioto asmens parašu ir tiekėjo antspaudu, jeigu tiekėjas jį turi, arba vertėjo parašu ir vertimo biuro antspaudu, jeigu vertimų biuras jį turi. 

6.11. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 90 dienų nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.

6.12. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkantysis subjektas jį gauna pateiktą CVP IS priemonėmis iki pasiūlymų pateikimo termino pabaigos.

6.13. Kol nesibaigė pasiūlymų galiojimo laikas, Perkantysis subjektas turi teisę prašyti CVP IS priemonėmis, kad tiekėjai pratęstų pasiūlymų galiojimą iki konkrečiai nurodyto laiko. Tiekėjas tokį prašymą gali atmesti.

6.14. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos Komunalinio sektoriaus įstatymo 32 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkantysis subjektas, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.

6.15. Perkantysis subjektas turi teisę pratęsti pasiūlymo pateikimo terminą. Apie naują pasiūlymų pateikimo terminą perkantysis subjektas paskelbia CVP IS ir praneša prie pirkimo CVP IS prisijungusiems tiekėjams.

6.16. Tiekėjo pasiūlymą sudaro CVP IS priemonėmis pateiktos informacijos ir dokumentų visuma:

6.16.1. Užpildyta pasiūlymo forma, parengta pagal pirkimo dokumentų priedą Nr. 1.

6.16.2. Jungtinės veiklos sutarties kopija (jei taikoma).

6.16.3. Įgaliojimas pasirašyti pasiūlymą (jei taikoma).

6.16.4. Galimybę pasinaudoti kitų ūkio subjektų ištekliais patvirtinantys dokumentai (jei taikoma).

6.16.5. Kita pirkimo dokumentuose prašoma informacija ir (ar) dokumentai.

7. PASIŪLYMŲ ŠIFRAVIMAS

7.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
7.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.

7.1.2. iki susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiojo subjekto oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiuoju subjektu oficialiu jos telefonu ir (arba) kitais būdais). 
7.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas, išskyrus atvejus, kai Tiekėjas gali pagrįsti, kad dėl objektyvios CVP IS techninės klaidos slaptažodis nebuvo priimtas, apie tai laiku informavęs Perkantįjį subjektą. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkantysis subjektas tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

8. PASIŪLYMŲ GALIOJIMO UŽTIKRINIMAS

8.1.  Pasiūlymo galiojimo užtikrininimas nereikalaujamas.
9. PIRKIMO DOKUMENTŲ PAAIŠKINIMAS IR PATIKSLINIMAS

9.1. Tiekėjas tik CVP IS susirašinėjimo priemonėmis lietuvių kalba gali prašyti, kad perkantysis subjektas paaiškintų ar patikslintų pirkimo dokumentus. 

9.2. Perkantysis subjektas atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 3 dienoms iki pasiūlymų pateikimo termino pabaigos.

9.3. Tiekėjo prašymu (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 1 dienai iki pasiūlymų pateikimo termino pabaigos, jei jų paprašyta laiku. Paaiškinimai teikiami per 3 dienas nuo klausimų gavimo dienos. Paaiškinimai ar pataisymai yra neatsiejama pirkimo dokumentų dalis.

9.4. Perkantysis subjektas, paaiškindamas ar pataisydamas pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

9.5. Nesibaigus pirkimo pasiūlymų pateikimo terminui, perkantysis subjektas savo iniciatyva gali paaiškinti (pataisyti) pirkimo dokumentus CVP IS priemonėmis. Tokie paaiškinimai (patikslinimai) skelbiami CVP IS priemonėmis ne vėliau kaip likus 1 dienai iki pasiūlymų pateikimo termino pabaigos.

9.6. Tuo atveju, kai pataisoma skelbime apie pirkimą paskelbta informacija (jei taikomas), Perkantysis subjektas privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.

9.7. Bet kokia informacija, konkurso sąlygų paaiškinimai, pranešimai ar kitas Perkančiojo subjekto ir tiekėjo susirašinėjimas yra vykdomas tik CVP IS susirašinėjimo priemonėmis.

9.8. Perkantysis subjektas neketina rengti susitikimų su tiekėjais dėl pirkimo dokumentų paaiškinimų.

10. PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪRA

10.1 Su CVP IS priemonėmis teiktais tiekėjų pasiūlymais pirminis susipažinimas vyks elektroniniu būdu, kuris vyks 30 min. po CVP IS nurodytos pasiūlymų pateikimo termino pabaigos. 

10.2 Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja. Perkantysis subjektas neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.
10.3 Tuo atveju, kai pasiūlyme nurodyta kaina, išreikšta skaitmenimis, neatitinka kainos nurodytų žodžiais, teisinga laikoma kaina nurodyta žodžiais.
10.4 Pasiūlymo kaina yra laikoma tik ta kaina, kurią tiekėjas nurodė konkursniame pasiūlyme (priedas Nr. 1).

11. PASIŪLYMŲ VERTINIMAS, EILĖS NUSTATYMAS

11.1. Pateiktus pasiūlymus nagrinėja, vertina ir palygina pirkimo organizatorius. Pasiūlymai bus nagrinėjami bei vertinami konfidencialiai, dalyviams ar jų įgaliotiesiems atstovams nedalyvaujant. Jeigu nustatoma, kad dalyvis tiesiogiai ar netiesiogiai kokiu nors būdu bandė daryti įtaką, kad jam būtų palankiau taikomos Pirkimo procedūros, perkantysis subjektas atmeta jo pasiūlymą. 

11.2. Perkantysis subjektas bet kuriame procedūrų etape turi teisę bet kurio tiekėjo paprašyti pateikti dalį ar visus reikalavimus pagrindžiančius dokumentus, jeigu tai būtina siekiant užtikrinti pirkimo procedūros atlikimą.

11.3.  Tiekėjų pasiūlymai vertinami toliau šia tvarka:

11.3.1. nagrinėja ar pasiūlymas atitinka pirkimo dokumentuose nustatytus reikalavimus;

11.3.2. tikrina ar tiekėjo pasiūlymas atitinka pirkimo dokumentų techninės specifikacijos reikalavimus, jeigu reikia, kreipiasi dėl pasiūlymo paaiškinimo ir pan.

11.3.3. tikrina ar nebuvo pasiūlytos per didelės, perkančiajam subjektui nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiojo subjekto pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą; 

11.3.4. tikrina ar nebuvo pasiūlyta neįprastai maža kaina ir ar tiekėjas pirkimo komisijos prašymu, pateikė raštišką tinkamą kainos pagrįstumo įrodymą. Pasiūlyme nurodyta prekių/paslaugų ar darbų kaina visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiojo subjekto rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.

11.4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Perkantysis subjektas privalo nepažeisdamas lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai - tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis, ketinimo protokolai, pasiūlymo galiojimo užtikrinimą patvirtinantis dokumentas (jei reikalaujama) ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. Kiti tiekėjo pasiūlymo dokumentai ar duomenys gali būti tikslinami, pildomi arba aiškinami vadovaujantis 11.4. punkto nuostatomis.
11.5. Perkantysis subjektas gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
11.6. Perkantysis subjektas, pasiūlymų vertinimo metu radęs pasiūlyme nurodytos kainos ar sąnaudų apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas. Pirkime taikoma fiksuoto įkainio kainodara. Remiantis Viešųjų pirkimų tarnybos išaiškinimu, kai pirkimo dokumentuose taikomos fiksuoto įkainio kainodaros taisyklės, tokiu atveju, tiekėjas taisydamas aritmetines klaidas negali pakeisti pasiūlyme nurodyto vieneto įkainio, tačiau taisant klaidas, gali būti pakeista bendra pasiūlymo kaina.
11.7. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkantysis subjektas turi teisę prašyti tiekėjo, kad jis pirkimo komisijai parodytų atitinkamų dokumentų originalus.
11.8. Perkantysis subjektas gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Komunalinio sektoriaus pirkimų įstatymo ir Viešųjų pirkimų įstatymo reikalavimais, pasiūlymas turi būti atmestas.
11.9. Atlieka kitus veiksmus, susijusius su pasiūlymų vertinimu.
11.10. Perkantysis subjektas naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas. Pasiūlymai vertinami eurais be PVM.
11.11. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

11.12. Perkantysis subjektas priima sprendimą dėl dalyvio, kurio pasiūlymas pagal vertinimo rezultatus gali būti pripažintas laimėjusiu, atitikties pirkimo dokumentuose nustatytiems reikalavimams.
11.13. Po dokumentų pagal nustatytus reikalavimus vertinimo procedūros Perkantysis subjektas sudaro pasiūlymų eilę ekonominio naudingumo mažėjimo tvarka (ekonomiškai naudingiausiu pasiūlymu laikomas mažiausios kainos pasiūlymas) ir paskelbia nugalėtoją. Tais atvejais, kai pasiūlymą pateikia tik vienas tiekėjas, pasiūlymų eilė nesudaroma.
12. PASIŪLYMŲ ATMETIMO PRIEŽASTYS

12.1. Perkantysis subjektas atmeta pasiūlymą, jeigu:
12.1.1. tiekėjas atitinka Viešųjų pirkimų įstatymo 46 str. 21 dalyje nustatytą pašalinimo pagrindą, t. y. tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose;
12.1.2. tiekėjas pasiūlymą ar jo dalį pateikė ne CVP IS priemonėmis;

12.1.3. pasiūlymą pateikęs tiekėjas neatitinka nustatytų kvalifikacijos reikalavimų, ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartų, arba perkančiojo subjekto prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
  12.1.4. pasiūlymas neatitinka pirkimo dokumentuose nustatytų reikalavimų;


12.1.5.  pasiūlytos per didelės, perkančiajam subjektui nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiojo subjekto pirkimui skirtas lėšas (16 200 Eur be PVM), nustatytas ir užfiksuotas Perkančiojo subjekto rengiamuose dokumentuose prieš pradedant pirkimo procedūrą. Pirkimui skirtų lėšų suma, nustatyta ir užfiksuota perkančiojo subjekto rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajam subjektui ekonomiškai naudingiausiame pasiūlyme nurodyta kaina yra priimtina ir perkantysis subjektas gali pagrįsti šios kainos priimtinumą ir suderinamumą su racionalaus lėšų naudojimo principu;


12.1.6. dalyvis per perkančiojo subjekto nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;


12.1.7. pateiktame pasiūlyme nurodyta kaina yra neįprastai maža ir dalyvis, perkančiojo subjekto prašymu, nepateikia tinkamų kainos pagrįstumo įrodymų;


12.1.8. tiekėjas, apie nustatytų reikalavimų atitikimą, yra pateikęs melagingą informaciją, kurią perkantysis subjektas gali įrodyti bet kokiomis teisėtomis priemonėmis;


12.1.9. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;


12.1.10. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir perkančiojo subjekto prašymu jų nepateikė per perkančiojo subjekto nurodytą terminą.

  12.1.11. tiekėjas bando paveikti Komisiją/pirkimo organizatorių pasiūlymų nagrinėjimo, aiškinimo ar vertinimo metu.


12.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.


12.3. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Komunalinio sektoriaus įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

13. LAIMĖTOJO NUSTATYMAS IR INFORMAVIMAS APIE PIRKIMO PROCEDŪROS REZULTATUS

13.1. Laimėjusiu pasiūlymu nustatomas pasiūlymas esantis pasiūlymų eilės pirmoje vietoje Komunalinio sektoriaus pirkimų įstatymo bei šių pirkimo dokumentų nustatyta tvarka ir priimtas sprendimas dėl sutarties sudarymo.

13.2. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 5 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

13.3. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 5 kalendorinių dienų nuo pranešimo apie sprendimą sudaryti pirkimo sutartį išsiuntimo iš perkančiojo subjekto suinteresuotiems kandidatams ir suinteresuotiems dalyviams dienos, išskyrus atvejus, kai vienintelis suinteresuotas dalyvis yra tas, su kuriuo sudaroma pirkimo sutartis.

13.4. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo (jei reikalaujama pirkimo sąlygų priede), arba iki perkančiosios organizacijos nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, perkantysis subjektas siūlo sudaryti pirkimo sutartį tiekėjui, kurio pasiūlymas pagal komisijos patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

13.5. Jei tiekėjas, kuris bus kviečiamas sudaryti sutartį, atsisakys ją sudaryti, jis turės sumokėti Perkančiajam subjektui 10 proc. dalyvio galutinio pasiūlymo kainos eurais be PVM dydžio baudą bei padengti perkančiojo subjekto patirtus tiesioginius nuostolius, kiek jų nepadengia bauda. Tiesioginiais nuostoliais bus laikomas kainos skirtumas tarp sutartį atsisakiusio pasirašyti dalyvio galutinio pasiūlymo kainos eurais be PVM ir kito dalyvio, pasiūlymų eilėje esančio po atsisakiusio sudaryti sutartį dalyvio, galutinio pasiūlymo kainos eurais be PVM.

13.6. Perkantysis subjektas turi pareigą supažindinti suinteresuotus tiekėjus tik su laimėjusio tiekėjo pasiūlymu.

14. PRETENZIJŲ IR SKUNDŲ PATEIKIMAS IR NAGRINĖJIMAS

14.1. Tiekėjas, norėdamas iki pirkimo sutarties ar preliminariosios sutarties sudarymo teisme ginčyti perkančiojo subjekto sprendimus ar veiksmus, pirmiausia raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją) turi pateikti pretenziją perkančiajam subjektui.

14.2. Tiekėjas turi teisę pateikti pretenziją perkančiajam subjektui, pateikti prašymą ar pareikšti ieškinį teismui (išskyrus ieškinį dėl pirkimo sutarties ar preliminariosios sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu):


14.2.1. per 5 darbo dienas nuo perkančiojo subjekto pranešimo raštu apie jos priimtą sprendimą išsiuntimo tiekėjams dienos;

14.2.2. per 5 darbo dienas nuo paskelbimo apie perkančiojo subjekto priimtą sprendimą dienos, jeigu Komunalinio sektoriaus įstatyme nėra reikalavimo raštu informuoti tiekėjus apie perkančiojo subjekto priimtus sprendimus.

14.3. Perkantysis subjektas privalo nagrinėti tik tas tiekėjų pretenzijas, kurios gautos iki pirkimo sutarties ar preliminariosios sutarties sudarymo dienos ir pateiktos laikantis 14.2 punkte nustatytų terminų. Neprivaloma nagrinėti pretenzijų, teikiamų pakartotinai dėl to paties perkančiojo subjekto priimto sprendimo arba atlikto veiksmo.

14.4. Perkantysis subjektas negali sudaryti pirkimo sutarties ar preliminariosios sutarties anksčiau kaip po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų.

14.5. Perkantysis subjektas privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjuiir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.

14.6. Jeigu perkantysis subjektas per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 kalendorinių dienų nuo dienos, kurią perkantysis subjektas turėjo raštu pranešti apie priimtą sprendimą pretenziją pateikusiam tiekėjui, suinteresuotiems kandidatams ir suinteresuotiems dalyviams.

14.7. Tiekėjas turi teisę pareikšti ieškinį dėl pirkimo sutarties ar preliminariosios sutarties pripažinimo negaliojančia per 6 mėnesius nuo pirkimo sutarties sudarymo dienos.
14.8. Tais atvejais, kai tiekėjui padaryta žala kildinama iš neteisėtų perkančiojo subjekto veiksmų ar sprendimų, tačiau Komunalinio sektoriaus įstatymas nenustatyta pareiga perkančiajam subjektui raštu informuoti tiekėjus arba paskelbti apie jos veiksmus ar sprendimus, taikomi Civiliniame kodekse nustatyti ieškinio pareiškimo senaties terminai. Šios dalies nuostatos netaikomos, kai ieškinys teikiamas perkančiajai organizacija i nepagrįstai nutraukus pirkimo sutartį dėl esminio pirkimo sutarties pažeidimo.

14.9. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 darbo dienas pateikti perkančiajam subjektui prašymo ar ieškinio kopiją su gavimo teisme įrodymais.

14.10. Perkantysis subjektas, gavęs tiekėjo prašymo ar ieškinio teismui kopiją, negali sudaryti pirkimo sutarties ar preliminariosios sutarties, kol nesibaigė atidėjimo terminas ar Komunalinio sektoriaus įstatymo 109 straipsnio 2 dalyje, 111 straipsnio 2 dalies 3 punkte ir 111 straipsnio 3 dalies 3 punkte nurodyti terminai ir kol perkantysis subjektas negavo teismo pranešimo apie:

14.10.1. motyvuotą teismo nutartį, kuria atsisakoma priimti ieškinį;


14.10.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;


14.10.3. teismo rezoliuciją priimti ieškinį netaikant laikinųjų apsaugos priemonių.

14.11. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai perkantysis subjektas išsiunčia tiekėjams pranešimus ir nurodo terminų pratęsimo priežastis.

14.12. Perkantysis subjektas, sužinojęs apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.

15.  PIRKIMO SUTARTIES SĄLYGOS

15.1. Perkantysis subjektas sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia atvykti sudaryti pirkimo sutarties. 

15.2.  Pirkimo sutartis su laimėjusiu dalyviu bus sudaryta tik praėjus atidėjimo terminui.

15.3. Pirkimo sutarties sąlygos nurodytos pateikiamame sutarties projekte (3 priedas).

15.4. Sutartis bus pasirašyta su tiekėju, kuris pateiks mažiausią pasiūlymo kainą Eur be PVM ir atitiks visus pirkimo sąlygų reikalavimus ir, jeigu taikytina, reikalaujamus kokybės vadybos sistemos ir (arba) aplinkos apsaugos vadybos sistemos standartus.

16. KAINODARA, KAINOS PERSKAIČIAVIMAS IR APMOKĖJIMO UŽ ATLIKTAS PASLAUGAS/DARBUS/PREKES
16.1. Sutarčiai yra taikomas fiksuoto įkainio apskaičiavimo būdas.

16.2. Dėl pirkimo sutarties pobūdžio Perkantysis subjektas nenumato tiesioginio atsiskaitymo su subrangovais/subtiekėjais galimybės. Tiekėjas yra atsakingas už visų savo pasitelktų subrangovų/subtiekėjų atsiskaitymų įvykdymą.

16.3. Pirkimo sutarties kainodara nurodyta pateikiamame sutarties projekte (3 priedas).

Pasiūlymo forma 1 priedas
PASIŪLYMAS

DĖL BANKINIŲ KORTELIŲ SKAITYTUVŲ NUOMOS IR PRIEŽIŪROS PASLAUGŲ PIRKIMO

2026 -___-___

	Tiekėjo pavadinimas ir kodas

(jei pasiūlymą pateikia tiekėjų grupė, nurodomi visų partnerių pavadinimai ir kodai)
	

	Tiekėjo adresas

(jei pasiūlymą pateikia tiekėjų grupė, nurodomi visų partnerių adresai)
	

	Tiekėjo įgaliotas asmuo pasirašyti pasiūlymą
	

	Tiekėjo įgaliotas asmuo bendrauti pateikto pasiūlymo klausimais
	

	Tiekėjo telefono Nr. ir el. pašto adresas
	


Pažymime, kad sutinkame su visomis pirkimo dokumentų sąlygomis.

Siūlome šiuos paslaugų įkainius:

	Eil. Nr.
	Prekės/Paslaugos pavadinimas
	Bankinių kortelių skaitytuvų reikalingas kiekis
	Nuomos ir priežiūros laikotarpis
	Vieno komplekto  kaina 1 mėn. laikotarpiui Eur be PVM 
	Viso kiekio kaina Eur be PVM 1 mėn. laikotarpiui
	Viso kiekio kaina Eur be PVM 36 mėnesio laikotarpiui

	1.
	2.
	3.
	4.
	5.
	6=3x5
	     7=4x6

	1.
	Bankinių kortelių skaitytuvų nuomos ir priežiūros paslaugos
	6 kompl.
	36 mėn.
	
	
	

	PVM suma:
	

	Bendra vertė su PVM
	


______________________________________________________                                                                                     (Pradinė sutarties suma žodžiais Eur įskaitant PVM ir visas išlaidas ir mokesčius)
Į pasiūlymo kainą įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos.

Pastaba. Tiekėjo, tiekėjų grupės partnerių ir subtiekėjų bendra numatomų atlikti darbų /    teikti paslaugų vertė turi atitikti bendrą pasiūlymo sumą Eur su PVM.

Siūlomos paslaugos / darbai visiškai atitinka pirkimo dokumentuose nurodytus reikalavimus.

Informacija apie kiekvieno tiekėjų grupės partnerio savo jėgomis numatomų atlikti darbų / teikti paslaugų dalies vertę (pildoma, kai pasiūlymą pateikia tiekėjų grupė):

	Eil. Nr.
	Partnerio pavadinimas
	Numatomi atlikti darbai / Numatomos suteikti paslaugos
	Partnerio darbų/paslaugų dalies vertė pasiūlymo kainoje Eur su PVM

	
	
	
	

	
	
	
	

	Viso Eur su PVM:
	


Dalyvis pasiūlyme privalo išviešinti ūkio subjektus, kurių pajėgumais remiasi ir nurodyti juos pasiūlymo formoje 1 priedas.

Informacija apie subrangovus/subtiekėjus, kuriais nesiremia siekiant atitikti kvalifikacijos reikalavimus, bet bus pasitelkiami vykdant pirkimo sutartį:

	Eil. Nr.
	Subtiekėjo pavadinimas, kodas ir adresas
	Numatomi atlikti darbai / Numatomos suteikti paslaugos
	Pirkimo sutarties dalis pasiūlymo kainoje, kuriai ketinama pasitelkti subtiekėjus Eur su PVM

	
	
	
	

	
	
	
	

	Viso Eur su PVM:
	


Informacija apie ūkio subjektus (tame tarpe ir tuos, iš kurių tiekėjas nuomosis techniką ir pan.), kuriais bus nesiremia siekiant atitikti kvalifikacijos reikalavimus, bet bus pasitelkiami vykdant pirkimo sutartį:  

	Eil. Nr.
	Ūkio subjekto pavadinimas, kodas ir adresas
	Ūkio subjekto pasitelkimo pobūdis

	
	
	

	
	
	


Kartu su pasiūlymu pateikiami šie dokumentai:

	Eil.

nr.
	Pateikto dokumento pavadinimas
	Dokumente esanti konfidenciali informacija
 (nurodoma dokumento dalis / puslapis, kuriame yra konfidenciali informacija)
	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)

	
	...
	
	

	
	...
	
	


Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame, kad pirkimo sutartį vykdys tik tokią teisę turintys asmenys.

Pasirašydami šį pasiūlymą, patvirtiname, kad nėra aplinkybių dėl kurių Perkantysis subjektas galėtų atmesti Mūsų pasiūlymą vadovaudamasis Viešųjų pirkimų įstatymo (toliau – VPĮ) 46 str. 21d. : 

1) Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.

Pasiūlymas galioja 90 dienų po pasiūlymų pateikimo galutinės datos.


__________

    _________                                 _________

Dalyvis  arba jo  įgaliotas asmuo
    parašas

         vardas ir pavardė
[image: image2.emf]T echninė specifikacija 2 priedas  


BANKINIŲ KORTELIŲ SKAITYTUVŲ NUOMOS IR PRIEŽIŪROS PASLAUGŲ 

TECHNINĖ SPECIFIKACIJA

1. Perkantysis subjektas: AB „Smiltynės perkėla“, toliau – Užsakovas. Nuomos paslaugas teikiantis juridinis asmuo, toliau - Tiekėjas.

2. Pirkimo objektas – 6 komplektų bankinių kortelių skaitytuvų (toliau – POS terminalai) nuoma ir jų priežiūra. POS terminalai reikalingi Užsakovo Klaipėdos mieste (E.Galvanausko bul. 1  ir Nemuno g. 8) eksploatuojamiems „Entringo pay station“ modelio bilietų pardavimo automatams (savitarnos kasoms).

3.  POS terminalus Tiekėjas savo jėgomis privalės integruoti į bilietų automatus ir bilietų automatų aptarnavimo / stebėjimo programą, kad būtų galima atlikti mokėjimus už persikėlimą keltais, naudojantis banko kortelėmis. Tiekėjas POS terminalus privalės perduoti nuomos pagrindu Užsakovui laikinai naudoti ir valdyti pagal tiesioginę POS terminalo paskirtį Sutarties galiojimo metu.

4. POS terminalai turi būti įdiegti, sukonfigūruoti, išbandyti ir parengti naudoti ne vėliau kaip iki 2027 m. sausio 31 d. Paslaugų teikimas pagal naująją sutartį turi būti pradėtas ne vėliau kaip 2027 m. vasario 1 d. 

5. Bankinių kortelių terminalų kiekis – 6 kompl. (kas sudaro kompl. žiūrėti 8.1 punkte).

6. Informacija apie Užsakovo šiuo metu naudojamus bilietų automatus ir aptarnavimo / stebėjimo programą:

6.1. Bilietų automatai „Entringo pay station“ su visa veikiančia įranga ir aptarnavimo / stebėjimo programa Užsakovo yra eksploatuojami nuo 2023 metų gruodžio mėn. vidurio.

7. Tiekėjo įsipareigojimai vykdant sutartį:

7.1. įrengti, integruoti į bilietų automatų korpusą POS terminalus ir pilnai užtikrinti jo veikimą; 

7.2. sukonfigūruoti ir paleisti darbui POS terminalus, perprogramuoti bilietų automatus (jei reikalinga); 

7.3. užpildyti bilietų automatų techninius pasus (jei reikalinga);

7.4.  nemokamai teikti konsultacijas Užsakovo darbuotojams kortelių turėtojų aptarnavimo ir sprendimo vystymo klausimais. Konsultuojama telefonu ir el. paštu.

7.5. užtikrinti HelpDesk paslaugą. Pagalbos linija Užsakovui 24/7; 

7.6. užtikrinti atsiskaitymų veikimą Užsakovo sistemoje (bilietų automatuose) už Užsakovo suteiktas paslaugas visų tipų Lietuvos bankų, Europos Sąjungos šalių ir trečiųjų šalių VISA, MAESTRO, MASTERCARD banko kortelėmis. Atsiskaitymai banko kortelėmis turi būti priimami nepriklausomai nuo išdavusio banko ar valstybės. Jei Užsakovas pasirenka Banką, kuris reikalauja sertifikuoti įrangą, Banko sertifikavimo kaštų Tiekėjas neapmoka.
8. Techniniai POS terminalų reikalavimai:
8.1. Bankinių kortelių skaitytuvų komplektas turi būti sudarytas iš dviejų įrenginių (arba integruoto lygiaverčio sprendinio) – PIN kodo suvedimo įrenginio ir mokėjimo kortelių nuskaitymo įrenginio (lustinių bei bekontakčių kortelių nuskaitymui). Visi įrenginiai turi būti įmontuojamo tipo ir būti pritaikyti montuoti į paruoštas ertmes: 86,4 × 108,7 mm (tolerancija ±1 mm) ir 74 × 62 mm;
8.2. Bankinių kortelių skaitytuvų komplektai turi būti integruoti ir veikti kartu su šiuo metu diegiamomis Entringo savitarnos kasomis (Teikėjas – UAB Hansab);
8.3. Bankinių kortelių skaitytuvų komplektai turi atitikti ne prastesnius saugumo reikalavimus kaip PCI PTS 6.x;
8.4. Komplekto PIN kodo suvedimo įrenginys turi turėti ne mažesnį kaip 2,5 colio spalvotą ekraną;
8.5. Komplekto PIN kodo suvedimo įrenginys turi turėti metalinę mygtukinę klaviatūrą su nemažiau kaip 16 atskyrų simbolių ir apšvietimu, kuris būtų automatiškai įjungiamas;
8.6. Komplekto PIN kodo suvedimo įrenginys turi būti pritaikytas dirbti lauko sąlygomis (nuo -20C iki +50C) ir atitikti ne prastesnius standartus kaip IK10 ir IP65;
8.7. Komplekto mokėjimo kortelės lusto nuskaitymo įrenginys turi turėti galimybę į juos įstatyti mokėjimo kortelę bei palaikyti bekontaktį (NFC) atsiskaitymą kortelėmis ir išmaniaisiais įrenginiais;
8.8. Komplekto mokėjimo kortelės lusto nuskaitymo įrenginys turi būti pritaikytas dirbti lauko sąlygomis (nuo -20C iki +50C) ir atitikti ne prastesnius standartus kaip IK10 ir IP44. Taip pat turi turėti vandens nubėgimo ertmes, skirtas vandens drenažui;
8.9. Įranga turi būti sertifikuota.
9. Tiekėjas POS terminalų aparatinės ir programinės įrangos integraciją į susijusias sistemas atlieka savo sąskaita ir ištekliais. 

10. Įdiegtos POS terminalų darbinės aplinkos paleidimas turi būti suderintas su Užsakovu, atlikus abipusį sprendimo testavimą su susijusiomis sistemomis. Tiekėjas turi neatlygintinai atlikti reikiamus abipusius sprendimo testus su elektroninius atsiskaitymus aptarnaujančiu sprendimu. 

11. Bilietų automatai po POS terminalo įdiegimo turi išlaikyti esamą funkcionalumą. 

12. Tiekėjui teikiant bankinių kortelių terminalų įrengimo, integravimo paslaugas ir paslaugų teikimo metu pažeidus bilietų automatuose esančias plombas, Tiekėjas privalo jas perplombuoti naujai ir atlikti perplombavimo registraciją bilietų automato žurnale ir Valstybinėje mokesčių inspekcijoje. Tiekėjas privalo turėti teisę / sertifikatus atlikti atitinkamos kasos įrangos techninį aptarnavimą ir plombavimą arba pasitelkti sertifikuotą subrangovą. 

13. Visi POS terminalai ir jų dalys montuojami ir jų veikimas testuojamas Užsakovo nurodytuose bilietų automatuose Klaipėdos mieste (Lietuvos Respublika), E.Galvanausko bul. 1 Klaipėda – 4 kompl., Nemuno g. 8 Klaipėda – 2 kompl.

14. Tiekėjas su Užsakovu turi suderinti POS terminalų montavimo, testavimo ir aktyvavimo laikus. 
15. POS terminalų ir programinės įrangos priežiūra ir sutrikimų šalinimas:

15.1. Priežiūros paslaugos teikimo laikas: visomis dienomis nuo 06.00 iki 21.00 val.; 

15.2. Reakcijos laikas ne sezono laikotarpiu, t. y. nuo rugsėjo 1 d. iki gegužės 31 d. darbo dienomis, savaitgalio ir švenčių dienomis ne daugiau kaip 8 val.
15.3. Reakcijos laikas sezono laikotarpiu, t. y. nuo birželio 1 d. iki rugpjūčio 31 d. darbo dienomis ne daugiau kaip 2 val. 
15.4. Reakcijos laikas sezono laikotarpiu, t. y. nuo birželio 1 d. iki rugpjūčio 31 d. savaitgaliais ir švenčių dienomis ne daugiau kaip 4 val.
15.5. Tiekėjas privalo pašalinti gedimus nedelsiant, t. y. ne ilgiau per 48 val. Jeigu sistemos eksploatacinės priežiūros metu nustatomas vieno ar kelių sistemos komponentų gedimas, kurio (-ių) negalima pašalinti per 48 valandas, Tiekėjas savo sąskaita imasi visų įmanomų priemonių sistemos funkcionalumui užtikrinti.  
15.6. Vienų metu privalo veikti nemažiau 50% vieno terminalo (Naujosios perkėlos terminalas ir Senosios perkėlos terminalas) įrangos.
15.7. Esant reikalui Tiekėjas privalo pasirūpinti pakaitiniu POS terminalu, kai sugedęs POS terminalas yra remontuojamas.
15.8. Nuotolinis skaitytuvų POS terminalų programinės įrangos, taip pat Tiekėjo duomenų perdavimo centro programinės įrangos stebėjimas ir valdymas realiu laiku.

16. Kitos sąlygos:

16.1. Paslaugų teikimo terminas – 36 (trisdešimt šeši) mėn. 

16.2. Per dieną surinktų įmokų pervedimą vienu mokėjimo nurodymu į Užsakovo  sąskaitą ne vėliau kaip iki kitos darbo dienos pabaigos. Duomenys apie įmokas, ataskaitų periodiškumas, pateikiami šalių suderintu formatu.

16.3. Teikdamas paslaugas, Tiekėjas įsipareigoja užtikrinti saugų asmens duomenų tvarkymą, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR) reikalavimais. 

PASTABA: Jeigu šioje techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, Teikėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra Tiekėjo pareiga.

Sutarties projektas 3 priedas

BANKINIŲ KORTELIŲ SKAITYTUVŲ NUOMOS IR PRIEŽIŪROS PASLAUGŲ TEIKIMO 
SUTARTIS Nr. 
AB  „Smiltynės perkėla“, juridinio asmens kodas 140285526, kurios registruota buveinė yra Nemuno g. 8, Klaipėda, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Mindaugo Čiako, veikiančio pagal bendrovės įstatus (toliau – Pirkėjas), ir

<......> juridinio asmens kodas <...>, kurio registruota buveinė yra <...>, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama <...>, veikiančio pagal <...> (toliau – Tiekėjas),

 

               toliau kartu šioje  pirkimo–pardavimo sutartyje vadinami „Šalimis“, o kiekvienas atskirai – „Šalimi“, 

               sudarė šią prekių pirkimo–pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.

1. SUTARTIES OBJEKTAS

1.1. Sutarties objektas yra – bankinių kortelių skaitytuvų nuomos ir priežiūros paslaugos, atitinkančios Sutarties 1 Priede „Techninė specifikacija“ nustatytus reikalavimus (toliau – Prekės).

1.2. Šia sutartimi Tiekėjas įsipareigoja nuomoti Prekes, o Pirkėjas įsipareigoja Prekes priimti ir apmokėti šioje sutartyje numatyta kaina ir tvarka. Sutarties galiojimo metu planuojamos nuomoti prekės yra nurodytos Sutarties priede Nr.1.  

 2. SUTARTIES KAINA

2.1. Maksimali Sutarties vertė yra 16 200 (šešiolika tūkstančių du šimtai) Eur be PVM, 3 402 (trys tūkstančiai keturi šimtai du) Eur PVM suma, iš viso 19 602 (devyniolika tūkstančių šeši šimtai du) Eur su PVM. Sutarties vykdymo metu atsiskaitoma pagal Sutartyje nustatytus fiksuotus įkainius už faktiškai pristatytas prekes / suteiktas paslaugas.
2.2. Sutarčiai taikomas fiksuoto įkainio apskaičiavimo būdas.

2.3. Nuomojamų Prekių įkainiai nurodyti Tiekėjo pasiūlyme, kuris yra neatsiejama Sutarties dalis (priedas Nr. 2 „Pasiūlymas“. Į nuomojamų prekių mėnesinį įkainį įeina visi mokesčiai ir visos Tiekėjo išlaidos (bankinių kortelių skaitytuvų pristatymas, jų sumontavimas Pirkėjo nurodytose vietose; pilna bankinių kortelių skaitytuvų priežiūra, įskaitant gedimų šalinimą ir kt.). 

2.4. Sutartyje nurodyti nuomojamų prekių įkainiai gali būti perskaičiuojami pasikeitus pridėtinės vertės mokesčiui (PVM). Perskaičiuoti prekių įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.

3. ATSISKAITYMO TVARKA

3.1. Tiekėjas už faktiškai suteiktas nuomos paslaugas pateikia Pirkėjui PVM sąskaitą – faktūrą. Pirkėjas PVM sąskaitą – faktūrą apmoka per 30 (trisdešimt) kalendorinių dienų nuo PVM sąskaitos – faktūros gavimo dienos.

3.2. Tiekėjas pagal šią Sutartį teikiamą PVM sąskaitą–faktūrą privalo Pirkėjui pateikti naudojantis elektronine paslauga „SABIS“. Elektroninės paslaugos „SABIS“ svetainė pasiekiama adresu https://sabis.nbfc.lt .  Už sąskaitų pateikimą apmoka Tiekėjas (jei taikoma).

3.3. Tiekėjas už faktiškai suteiktas nuomos paslaugas pateikia Pirkėjui PVM sąskaitą – faktūrą. Pirkėjas PVM sąskaitą – faktūrą apmoka per 30 (trisdešimt) kalendorinių dienų nuo PVM sąskaitos – faktūros gavimo dienos.

3.4. Pirkėjas nenumato tiesioginio atsiskaitymo su subtiekėjais galimybės.

4. ŠALIŲ TEISĖS IR PAREIGOS

4.1. Tiekėjas įsipareigoja:

4.1.1.  Nuomojamas Prekes pristatyti, sumontuoti ir paruošti naudojimui Sutartyje ir jos prieduose nustatyta tvarka, terminais ir sąlygomis;

4.1.2.  Užtikrinti, kad nuomojamos prekės atitiktų Sutartyje ir techninėje specifikacijoje nustatytus reikalavimus. 
4.1.3.  Bendradarbiauti su Pirkėju bei iš anksto raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui pristatyti prekes nustatytais terminais ir sąlygomis bei nedelsiant reaguoti, jei Pirkėjas pareiškia pastabas dėl prekių kiekio, kokybės, jei prekės pristatomos ne laiku;

4.1.4.  Esant prekių neatitikimui pagal kiekį ir kokybę, Tiekėjas privalo nedelsiant pristatyti trūkstamą Prekių kiekį, o nekokybiškas Prekes pakeisti kitomis, atitinkančiomis kokybės reikalavimus, nekokybiškai atliktus montavimo darbus perdaryti ne vėliau, kaip per 3 (tris) darbo dienas nuo informacijos apie neatitikimą Tiekėjui pateikimo dienos.

4.1.5.  Pirkėjui patyrus nuostolį dėl laiku nepristatytų ar pristatytų nekokybiškų, laiku neparuoštų naudoti Prekių, Tiekėjas sumoka šioje Sutartyje nustatytas netesybas ir kompensuoja Pirkėjui visus patirtus nuostolius, kurių netesybos nepadengia.

4.1.6.  Raštiškai įsipareigoti už savo įmonės pavaldžių darbuotojų pilną instruktavimą saugiai dirbti naujoje darbo vietoje pagal savo nustatytą tvarką, informuoti savo darbuotojus apie Pirkėjo darbo vietoje esančius, galimus rizikos veiksnius, saugius darbo metodus, aplinkos apsaugos, gaisrinės saugos, elektros saugos (neelektrotechniniam personalui), pirmosios pagalbos ir higienos teisės aktų darbo vietoje, darbo priemonių naudojimo ir asmeninių apsaugos priemonių dėvėjimo ir priežiūros reikalavimus.

4.1.7.  Užtikrinti, kad montavimo, priežiūros ir kt. darbus atliekantys asmenys:

4.1.7.1. 
būtų Tiekėjo sąskaita aprūpinti visomis reikalingomis darbo priemonėmis, medžiagomis, įranga ir/ar inventoriumi, reikalingu montavimo darbams atlikti;

4.1.7.2.
darbus atlikti vadovaujantis Lietuvos Respublikos galiojančių teisės aktų, reglamentuojančių darbo saugą ir sveikatą, elektrosaugą, gaisrinę saugą, aplinkosaugą ir higienos reikalavimus bei užtikrintų, kad Paslaugos būtų teikiamos, nekeliant pavojaus žmonių sveikatai;

4.1.8.  Tiekėjas įsipareigoja užtikrinti, kad jo darbuotojai laikytųsi saugos darbe reikalavimų, vidaus tvarkos, higienos reikalavimų,  savo sveikatos įvertinimo darbui, gaisrinės, elektros saugos reikalavimų ir atsakingai vykdytų teisėtus nurodymus, kad dirbantys darbuotojai turi reikiamų žinių, yra pasitikrinę sveikatą ir turi sveikatos priežiūros įstaigos išvadą, kad darbuotojas gali dirbti.

4.1.9.   Užtikrinti, kad montavimo, priežiūros ir kt. darbus atliekantys asmenys saugiai ir atsakingai elgtųsi su Pirkėjo turtu;

4.1.10.  Paskirti apmokytus reikiamos kvalifikacijos savo darbuotoją (-us), atsakingą (-us) už Sutartyje nurodytų montavimo darbų atlikimą bei tiesiogiai juos supažindinti su visa dokumentacija bei kita informacija, reikalinga tinkamam ir savalaikiam, saugiam darbų atlikimui. Dirbti vadovaujantis techniniais reglamentais, darbo įrenginių naudojimo instrukcijomis bei darbo įrenginių naudojimo bendraisiais nuostatais;

4.1.11.  Užtikrinti darbuotojų, atliekančių darbus, blaivumą (0,00 promilės) ar neapsvaigimą nuo narkotinių, psichotropinių, toksinių ar kitų medžiagų;

4.1.12. Tiekėjas privalo susipažinti ir laikytis ,,Transporto priemonių ir pėsčiųjų eismo bendrovės teritorijoje taisyklėmis, patvirtintomis AB ,,Smiltynės perkėla“ generalinio direktoriaus 2023 m. kovo 24 d. įsakymu Nr.1V-23/. Susipažinti su taisyklėmis galima adresu  https://keltas.lt/apie-mus/teisine-informacija/ .

4.1.13. Susipažinti ir vykdydamas Sutartį laikytis AB ,,Smiltynės perkėla“ tiekimo grandinės saugumo valdymo tvarka, patvirtinta 2026-04-07 AB „Smiltynės perkėla“ generalinio direktoriaus  įsakymu Nr. 1V-26/023.

4.1.14. Laikytis aplinkosauginių reikalavimų. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintu „Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo (toliau – Tvarkos aprašas) 4.4.4 papunkčiu Pirkėjas savarankiškai nustato aplinkos apsaugos kriterijus perkamoms nuomos paslaugoms:

· pristatant Prekes į Techninėje specifikacijoje nurodytas nuomos paslaugų teikimo/pristatymo vietas, turi būti sunaudojama mažiau gamtos išteklių – visa reikalinga įranga  į konkrečią vietą privalo būti pristatyta ne dalimis, o vienu kartu; 

· atvykimui į pristatymo/sutrikimų šalinimo vietą turi būti pasirenkamas optimalus maršrutas; 

· siekti, kad bankinių kortelių skaitytuvų sutrikimų šalinimo paslaugoms suteikti būtų pasiūlytas arčiausiai numatomos paslaugos teikimo vietos esantis specialistas;

· mažinti popieriaus sunaudojimą, atsisakyti nebūtino dokumentų spausdinimo ir kopijavimo. Ataskaitos, sąskaitos ir kiti su Sutarties vykdymu susiję dokumentai Pirkėjui turi būti pateikti tik elektroniniu formatu. Atspausdinti dokumentai gali būti pateikiami tik šimtiniais atvejais, jeigu toks formatas privalomas pagal teisės aktus ir (ar) Pirkėjas nurodo tokį būtinumą.

4.2. Tiekėjas turi teisę:

4.2.1.  Reikalauti, kad Pirkėjas priimtų kokybiškas, tinkamai pristatytas, sumontuotas, paruoštas naudoti prekes ir sumokėtų už jas Sutartyje nustatyta tvarka ir terminais;
4.2.2.  Tiekėjas turi ir kitas šioje Sutartyje bei Lietuvos Respublikos galiojančiuose teisės aktuose nustatytas teises. 

4.3. Pirkėjas įsipareigoja:

4.3.1.  Atsakingu asmeniu už šios Sutarties vykdymo kontrolę skirti IT direktorę galiną Kirejevą bei įgalioti ją pasirašyti prekių priėmimo-perdavimo aktą (ar kitą priėmimą – perdavimą patvirtinantį dokumentą, pvz. sąskaitą faktūrą); 

4.3.2.  Priimti tinkamai ir faktiškai pristatytas ir sumontuotas, paruoštas naudoti prekes, atitinkančias Sutarties ir Techninės specifikacijos reikalavimus, pasirašant nuomojamų prekių priėmimo-perdavimo aktą; Prekių priėmimo-perdavimo aktas pasirašomas tik po Prekių sumontavimo, paruošimo naudoti,  nesant pastabų dėl kokybės.

4.3.3.  Jei Pirkėjas atsisako pasirašyti prekių priėmimo-perdavimo aktą, ne vėliau kaip per 3 (tris) darbo dienas nuo prekių priėmimo-perdavimo akto gavimo dienos informuoja Tiekėją apie atsisakymą priimti prekes, nurodydamas pristatytų prekių trūkumus arba nepristatytas prekes; 

4.3.4.  Sutartyje nustatyta tvarka ir terminais sumokėti Tiekėjui už laiku ir kokybiškai pristatytas , sumontuotas ir paruoštas naudoti prekes.

4.4. Pirkėjas turi teisę:

4.4.1.  Reikšti pastabas, pretenzijas dėl pristatytų prekių kokybės, vėlavimo pristatyti, prekių sumontavimo ir paruošimo naudoti, pagal Sutartį nepristatytų prekių, kitų sutartinių įsipareigojimų nevykdymo/netinkamo vykdymo;

4.4.2.  Reikalauti, kad prekių, atliktų darbų trūkumai būtų ištaisyti ir/ar reikalauti sumokėti Sutartyje numatytas netesybas, atlyginti nuostolius;

4.4.3. Nepriimti netinkamai ar nesilaikant sutartyje nustatytų terminų pristatytų prekių, atliktų montavimo darbų nurodytų Sutartyje;

4.4.4. Pirkėjas turi ir kitas šioje Sutartyje bei Lietuvos Respublikos galiojančiuose teisės aktuose nustatytas teises. 

5. ŠALIŲ SUTARTINĖ ATSAKOMYBĖ

5.1. Tiekėjas, laiku nepristatęs, nesumontavęs, neparuošęs naudoti Sutartyje numatytų prekių arba prekes pristatęs netinkamai, pavėlavęs pašalinti prekių, atliktų montavimo darbų  trūkumus nustatytu terminu, nepašalinęs nuomojamų prekių sutrikimų Sutarties priede Nr.1 „Techninė specifikacija“ nustatytu terminu, Pirkėjo reikalavimu, moka Pirkėjui 0,03 % (trijų šimtųjų procento) dydžio delspinigius už kiekvieną nustatytą atvejį nuo sutarties vertės, taip pat atlygina kitus Pirkėjo nuostolius, atsiradusius dėl netinkamo sutarties vykdymo, kurių nepadengia netesybų suma. 

5.2. Nustačius, kad Tiekėjas pažeidė konfidencialumo įsipareigojimus, jis privalo Pirkėjui sumokėti 2000 (dviejų tūkstančių) Eur dydžio baudą už kiekvieną konfidencialumo įsipareigojimų pažeidimo atvejį ir atlyginti visus Pirkėjo dėl to patirtus nuostolius, kiek jų nepadengia sumokėta bauda.

5.3. Pažeidus Sutarties 4.1.14 punkte numatytus aplinkosauginius reikalavimus Pirkėjo pareikalavimu, Tiekėjas sumoka 30 (trisdešimt) Eur baudą už kiekvieną nustatytą atvejį.

5.4. Pirkėjas, pagal Sutarties sąlygas laiku neįvykdęs apmokėjimo už tinkamai pristatytas prekes, Tiekėjo pareikalavimu, moka delspinigius – po 0,03 % (trijų šimtųjų procento) už kiekvieną pavėluotą dieną nuo neapmokėtos sumos.

5.5. Netesybų (baudų, delspinigių) sumokėjimas neatleidžia Sutarties šalių nuo pareigos vykdyti Sutartyje prisiimtus įsipareigojimus.

5.6. Pirkėjas turi teisę be atskiro išankstinio Tiekėjo įspėjimo sulaikyti ir (ar) išskaičiuoti netesybų (baudų, delspinigių) sumą ir nuostolių sumą iš Tiekėjui pagal šią Sutartį mokamų sumų. Apie atliktą įskaitymą Pirkėjas informuoja Tiekėją. 

5.7. Sutartį nutraukus dėl Tiekėjo kaltės arba Tiekėjui be pateisinamos priežasties vienašališkai nutraukus sutartį, Tiekėjas per 14 (keturiolika) kalendorinių dienų nuo Sutarties nutraukimo dienos turi sumokėti Pirkėjui 10 (dešimt) proc. dydžio baudą nuo visos sutarties kainos, nurodytos Sutarties 2.1. punkte.

6. PREKIŲ PRISTATYMO TERMINAS IR SUTARTIES GALIOJIMAS

6.1. Sutartis įsigalioja nuo Sutarties pasirašymo dienos. Paslaugos pagal sutartį pradedamos teikti nuo 2027 m. vasario 1 d. ir teikiamos 36 (trisdešimt šešis) mėnesius.
6.2. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, bei atsiskaitymais tarp Šalių pagal šią Sutartį, taip pat visos kitos šios Sutarties sąlygos, kurios pagal savo esmę lieka galioti po Sutarties nutraukimo ar pasibaigimo, arba turi išlikti galioti, kad būtų visiškai įvykdyta ši Sutartis.
6.3.  Prekes tiekėjas pristato, sumontuoja, paruošia naudoti Pirkėjui adresu Nemuno g. 8, Klaipėda ir E.Galvanausko bul. 1 ne vėliau kaip iki 2027 m. sausio 31 d.
7.  NENUGALIMOS JĖGOS APLINKYBĖS
7.1. Šalys neatsako už sutarties nevykdymą dėl iškilusios nenugalimos jėgos, jeigu įrodo, kad sutartis neįvykdyta dėl aplinkybių, kurių ji negalėjo kontroliuoti, numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Išnykus nenugalimos jėgos aplinkybėms, šalys privalo vykdyti šios sutarties sąlygas.

7.2.Aplinkybės, kurios yra laikomos nenugalimos jėgos aplinkybėmis, nustatomos vadovaujantis Lietuvos Respublikos civilinio kodekso (Žin., 2000, Nr. 74-2262) 6.212 straipsniu bei Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ (Žin., 1996, Nr. 68-1652).

7.3. Šalis, kuri dėl nenugalimos jėgos (force majeure) aplinkybių negali vykdyti savo įsipareigojimų, privalo ne vėliau kaip per 5 (penkias) darbo dienas nuo tokių aplinkybių atsiradimo raštu pranešti apie tai kitai šaliai. Šalis, nepranešusi kitai šaliai apie nenugalimos jėgos aplinkybes, netenka teisės jomis remtis.

7.4. Vadovaujantis  Lietuvos Respublikos Mobilizacijos ir priimančiosios šalies paramos įstatymo reikalavimais,  Tiekėjo ir Pirkėjo pasirašyta sutartis paskelbus mobilizaciją, tampa mobilizacinio užsakymo sutartimi. Tiekėjas privalo numatyti personalo rezervą ir jų funkcijas , AB ,,Smiltynės perkėla“ mobilizacinių užduočių vykdymui.

8. SUBTIEKĖJŲ KEITIMAS

8.1. Iki nuomojamų prekių pristatymo pradžios Tiekėjas įsipareigoja Pirkėjui pranešti subtiekėjo pavadinimą, kontaktinius duomenis ir jo atstovus. Tiekėjas privalo Sutartyje nustatyta tvarka ir terminais informuoti Pirkėją apie minėtos informacijos pasikeitimus visu Sutarties vykdymo metu ir apie naują subtiekėją, kurį ketinama pasitelkti prekių tiekimui.

8.2. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. 
8.3. Tiekėjo subteikėjas/subtiekėjai gali būti keičiamas šiais atvejais:
8.3.1. kai Tiekėjo subteikėjas/subtiekėjai bankrutuoja ar yra likviduojamas;
8.3.2. kai Tiekėjo subteikėjas/subtiekėjai dėl objektyvių priežasčių (nutrūkus teisiniams santykiams su  Tiekėju, subteikėjui/subtiekėjams atsisakius teikti paslaugas, prekes ir pan.) nebegali teikti visų ar dalies Sutartyje ir jos prieduose nurodytų paslaugų ir (ar) prekių;
8.3.3. kai tai numatyta galiojančiame Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme ir Viešųjų pirkimų įstatyme.
8.4. Tiekėjas, siekdamas pakeisti ar pasitelkti naują subteikėją/subtiekėją, turi raštu informuoti Pirkėją prieš 3 (tris) darbo dienas ir gauti Pirkėjo raštišką sutikimą. Naujas (keičiamas) subteikėjas/subtiekėjas privalo atitikti visus atitinkamam subteikėjui/subtiekėjui Pirkimo sąlygose nustatytus kvalifikacinius reikalavimus. Tiekėjas privalo pateikti subteikėjo/subtiekėjų kvalifikacijos atitiktį ir pašalinimo pagrindų nebuvimą patvirtinančius dokumentus Pirkėjui, tam kad gautų Pirkėjo pritarimą. Pirkėjui sutikus su subteikėjo/subtiekėjo pakeitimu ar naujo subteikėjo/subtiekėjo pasitelkimu, Pirkėjas kartu su Tiekėju raštu sudaro susitarimą dėl subteikėjo/subtiekėjo pakeitimo ar naujo subteikėjo/subtiekėjo pasitelkimo, kurį pasirašo Šalys. Šis susitarimas yra neatskiriama Sutarties dalis.

8.5. Subteikėjo/subtiekėjų keitimo ir naujos subteikėjo/subtiekėjų pasitelkimo tvarkos pažeidimas laikomas esminiu Sutarties pažeidimu.
9. KONFIDENCIALUMAS IR ASMENS DUOMENŲ TVARKYMAS

9.1. Konfidencialia informacija pagal šią Sutartį laikoma:

9.1.1 bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;

9.2 Tiekėjas įsipareigoja:

9.2.1. naudotis konfidencialia informacija tik sutartinių įsipareigojimų vykdymo tikslais;

9.2.2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Pirkėjo, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Pirkėjo sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti Pirkėją apie reikalavimą įstatymų nustatyta tvarka atskleisti konfidencialią informaciją;

9.2.3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;

9.2.4. visais atvejais pranešti Pirkėjui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat kitą Sutarties šalį nedelsiant informuoti apie aukščiau nurodytų nesklandumų pašalinimą.

9.3. Pasibaigus Sutarties galiojimui / nutraukus Sutartį, Tiekėjas nedelsiant privalo:

9.3.1. sunaikinti pateiktą konfidencialią informaciją;

9.3.2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;

9.3.4. Tiekėjas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su duomenų apsauga. Konfidencialios informacijos atskleidimas šioje dalyje nurodytiems asmenims vykdomas pateikiant jiems informaciją pasirašytinai.

9.4.  Sutarties vykdymo metu asmens duomenų atžvilgiu duomenų valdytoju yra laikomas Pirkėjas, o duomenų tvarkytoju – Paslaugų tiekėjas.  

9.5. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą. 

9.5. Asmens duomenys Paslaugų tiekėjui perduodami tvarkyti išimtinai tik šios Sutarties vykdymo tikslais, siekiant Pirkėjui suteikti kokybiškas ir savalaikes paslaugas. Šalių santykiai dėl asmens duomenų tvarkymo šios Sutarties vykdymo tikslu reglamentuojami Sutarties 5 priede – „Asmens duomenų tvarkymo sutartis“. 

9.6. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

10. SUTARTIES NUTRAUKIMAS

10.1.
Pirkėjas turi teisę vienašališkai nutraukti Sutartį apie tai įspėjęs Tiekėją raštu prieš 10 (dešimt) kalendorinių dienų šiais atvejais: 

10.1.1.
kai Tiekėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka nebevykdo ūkinės komercinės veiklos;

10.1.2.
kai keičiasi Tiekėjo organizacinė struktūra – juridinis statusas, pobūdis ar valdymo struktūra, ir tai gali turėti įtakos tinkamai vykdyti Sutartį;

10.1.3. kai Tiekėjas be Pirkėjo sutikimo perleidžia Sutarties vykdymą tretiesiems asmenims ar sudaro subteikimo sutartį;

10.1.4.
jeigu  Tiekėjas nesilaiko Sutarties įvykdymo terminų;

10.1.5.
jeigu Tiekėjas nesilaiko Sutarties sąlygų, nepaiso Pirkėjo nurodymų pašalinti Sutarties vykdymo trūkumus ar elgiasi kitaip nei nustatyta Sutartyje;

10.1.6.
kai Tiekėjas nevykdo kitų savo sutartinių įsipareigojimų;

10.1.7.
dėl Tiekėjo vėlavimo įvykdyti sutartį, kai tolimesnis sutarties vykdymas Pirkėjui praranda aktualumą;

10.1.8. iš konkrečių aplinkybių tampa akivaizdu, kad Tiekėjas nebepajėgs tinkamai ir laiku vykdyti sutartinių įsipareigojimų ir Pirkėjui pareikalavus Tiekėjas nepatvirtina, kad sugebės toliau tinkamai vykdyti Sutartį;

10.1.9.
Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnio 1 dalyje nustatytais atvejais;

10.1.10. dėl kitokio pobūdžio neveiksnumo, trukdančio vykdyti Sutartį ir kitais Sutartyje nurodytais atvejais.

10.2.
Sutarties nutraukimas dėl Tiekėjo kaltės nepanaikina Pirkėjo teisės reikalauti atlyginti nuostolius, atsiradusius dėl Sutarties neįvykdymo. 

10.3.
Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų.

10.4.
Sutartį nutraukus dėl Tiekėjo kaltės, be jam priklausančio atlyginimo už pristatytas kokybiškas prekes, Tiekėjas neturi teisės į kokių nors patirtų nuostolių ar žalos kompensaciją.

10.5.
Tiekėjas turi teisę vienašališkai nutraukti šią Sutartį įspėjęs Pirkėją raštu prieš 10 (dešimt) kalendorinių dienų šiais atvejais:

10.5.1 kai Pirkėjas bankrutuoja arba yra likviduojamas, sustabdo ūkinę veiklą arba teisės aktuose numatyta tvarka nebevykdo ūkinės komercinės veiklos;

10.5.2. Pirkėjui iš esmės pažeidus Sutartį ir kitais Sutartyje nurodytais atvejais.

10.6. Šalys turi teisę nutraukti sutartį vienos Šalies sprendimu (vienašališkai) prieš 10 (dešimt) kalendorinių dienų raštu įspėjus kitą Šalį, jeigu Šalis nevykdo ar netinkamai vykdo savo įsipareigojimus, ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 straipsnio nuostatomis. Šalys susitaria, kad esminiu Sutarties pažeidimu bus laikoma:

10.6.1. jeigu Tiekėjas nepristato ir nesumontuoja Prekių iki Techninėje specifikacijoje nurodyto termino;

10.6.2.
jeigu Tiekėjas siekia padidinti Sutarties kainą (t. y. nevykdo sutarties už Sutartyje nustatytą kainą); Sutarties įkainiai yra esminė sutarties sąlyga. Jei Tiekėjas juos bandys didinti ar atsisakys vykdyti sutartį už Sutarties įkainius, tai bus laikoma esminiu sutarties pažeidimu;

10.6.3.
jeigu prekės yra netinkamos kokybės ir prekių pakeitimas užtruktų labai ilgai ir Pirkėjas nėra suinteresuotas laukti;

10.6.4.
kai pažeidžiama subtiekėjų keitimo tvarka;

10.7. Tiekėjas turi teisę vienašališkai nutraukti Sutartį nesant Pirkėjo kaltės dėl svarbių priežasčių, kai nebeįmanoma tinkamai vykdyti sutarties ir tos aplinkybės nepriklauso nuo Tiekėjo. Tokiu atveju Tiekėjas privalo visiškai atlyginti Pirkėjui patirtus tiesioginius nuostolius, jei tokių yra. Apie tokį sutarties nutraukimą Tiekėjas praneša Pirkėjui prieš 30 (trisdešimt) kalendorinių dienų
10.8.
Pirkėjas turi teisę vienašališkai nutraukti Sutartį nesant Tiekėjo kaltės. Apie tokį sutarties nutraukimą Pirkėjas praneša Tiekėjui prieš 30 (trisdešimt) kalendorinių dienų.   

10.9.
 Sutarties nutraukimas neatleidžia Sutarties Šalių nuo netesybų, priskaičiuotų iki Sutarties nutraukimo, mokėjimo.

10.10.
 Sutartis gali būti nutraukiama raštišku Šalių susitarimu.

10.11.
 Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, lieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

10.12.
  Abi Šalys turi teisę vienašališkai nutraukti sutartį, jeigu dėl nenugalimos jėgos negali vykdyti savo įsipareigojimų ir šios aplinkybės tęsiasi ilgiau nei du mėnesius.

10.13.
 Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“.

10.14. Pirkėjas taip pat turi teisę nutraukti Sutartį, pranešdamas apie tai Tiekėjui raštu prieš 15 (penkiolika) dienų, jei Tiekėjas (įskaitant bet kurį iš Tiekėjo darbuotojų, tarpininkų, subtiekėjų, atstovų ir kt.) duoda ar pasiūlo (tiesiogiai arba netiesiogiai) bet kuriam Pirkėjo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su šia Sutartimi susijusiam asmeniui. Pirkėjui nutraukus Sutartį šiuo pagrindu, Tiekėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutarties nutraukimo patirtus nuostolius.

11. KITOS SĄLYGOS
11.1. Sutarties sąlygos gali būti keičiamos tik vadovaujantis Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Sutarties keitimas įforminamas raštu, šalių susitarimu.

11.2.
Visi pagal Sutartį siunčiami pranešimai, užsakymai, sutikimai, informacija ar patvirtinimai įforminami raštu ir siunčiami elektroniniu paštu arba skubiuoju paštu, registruotu laišku Sutartyje nurodytais Šalių adresais ir numeriais. Bet koks pranešimas, siunčiamas elektroniniu paštu, laikytinas gautu jo išsiuntimo dieną.

11.3. Jeigu keičiasi Sutartį pasirašiusios šalies rekvizitai, šalis privalo nedelsiant, bet ne vėliau kaip per 3 darbo dienas, apie tai informuoti kitą šalį. Šalis, neįvykdžiusi šio reikalavimo, negali reikšti pretenzijų ar atsikirtimų, kad kitos šalies veiksmai, atlikti pagal paskutinius jai žinomus rekvizitus, neatitinka sutarties sąlygų arba, kad ji negavo pranešimų, siųstų pagal tuos rekvizitus.

11.4.
Asmuo, atsakingas už sutarties ir pakeitimų paskelbimą pagal Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas, yra viešųjų pirkimų specialistė Milda Vaivadienė.

11.5. Vadovaujantis  Lietuvos Respublikos Mobilizacijos ir priimančiosios šalies paramos įstatymo reikalavimais,  Tiekėjo ir Užsakovo pasirašyta sutartis, tampa mobilizacinio užsakymo sutartimi. Tiekėjas privalo numatyti personalo rezervą ir jų funkcijas , AB ,,Smiltynės perkėla“ veiklos tęstinumui užtikrinti, mobilizacinių užduočių vykdymui.

11.6. Šalių tarpusavio prieštaravimai ir nesutarimai sprendžiami derybomis. Ginčai, kurių nepavyksta išspręsti derybomis, Lietuvos Respublikos įstatymų nustatyta tvarka sprendžiami teismuose pagal Pirkėjo buveinės vietą. 

11.7. Visi kiti, šia Sutartimi nesureguliuoti, Sutarties vykdymo klausimai sprendžiami vadovaujantis Lietuvos Respublikoje galiojančiais norminiais teisės aktais.
11.8. Sutartis sudaryta lietuvių kalba, sudarant elektroninį dokumentą, abiejų Šalių pasirašoma kvalifikuotu elektroniniu parašu.

12. SUTARTIES PRIEDAI

12.1. Neatskiriamomis šios sutarties dalimis yra pridedami priedai:

12.1.1.  1 priedas – Techninė specifikacija;

12.1.2.  2 priedas – Tiekėjo pasiūlymas;

12.1.3   3 priedas - Asmens duomenų tvarkymo sutartis.

13. ŠALIŲ JURIDINIAI  ADRESAI

	Pirkėjas                                                                                 
	Tiekėjas

	AB „Smiltynės perkėla“
	

	Adresas: Nemuno g. 8, 91191, Klaipėda

Įmonės kodas: 140285526

PVM kodas: LT402855219

Tel.: (8 46) 367003

El. paštas: info@keltas.lt 

A.s. Nr.  LT957300010002324794

AB Swedbank

Banko kodas: 73000 arba

A.s. Nr. LT30 2150 0510 0006 5793

OP Corporate Bank plc Lietuvos filialas


	

	Generalinis direktorius Mindaugas Čiakas
	


Pirkimo sąlygų 4 priedas „Asmens duomenų tvarkymo sutartis“

ASMENS DUOMENŲ TVARKYMO SUTARTIS

2026 m. _______________ mėn. ____ d., Klaipėda

[_______________], juridinio asmens kodas [___________], registracijos adresas [_____________], kurią atstovauja [_____________], veikiantis pagal [___________] (toliau – duomenų tvarkytojas), ir 

Akcinė bendrovė „SMILTYNĖS PERKĖLA“, įmonės kodas 140285526, registracijos adresas: Klaipėda, Nemuno g. 8, kurią atstovauja direktorius Mindaugas Čiakas, veikiantis pagal bendrovės įstatus (toliau – Duomenų valdytojas),

toliau Duomenų tvarkytojas ir Duomenų valdytojas kartu vadinami „Šalimis“, o kiekvienas atskirai „Šalimi“,

Atsižvelgiant į tai, kad:

•
Duomenų tvarkytojas ir Duomenų valdytojas 2026 m. __________ mėn. ___d. sudarė sutartį Nr. _____ (toliau – Pagrindinė sutartis) ir priedus (toliau - Pagrindinės sutarties priedai).

•
Pagal aukščiau paminėtus Pagrindinės sutarties priedus, Duomenų tvarkytojui yra suteikta prieiga prie Asmens duomenų, kurių duomenų valdytoju yra Duomenų valdytojas;

•
Duomenų valdytojas šia Sutartimi paveda Duomenų tvarkytojui tvarkyti Asmens duomenis pagal žemiau nurodytas sąlygas,

Duomenų tvarkytojas ir Duomenų valdytojas sudarė šią sutartį (toliau – Sutartis):

1.
SĄVOKOS

Žemiau nurodytos sąvokos turi šias reikšmes:

„Taikytini teisės aktai“
reiškia bet kokius nacionalinius ar tarptautinius teisės aktus, kurie reglamentuoja asmens duomenų apsaugą šios Sutarties galiojimo laikotarpiu, ir kurie yra privalomi Duomenų tvarkytojui ir Duomenų valdytojui. Sąvoka “Taikomi teisės aktai” apima 2016 m. balandžio 27 d. Europos Parlamento ir Tarybos reglamentą (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokio duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei LR Asmens duomenų teisinės apsaugos įstatymą;

„Duomenų valdytojas“
reiškia juridinį asmenį, kuris, remiantis šia Sutartimi, nustato Asmens duomenų tvarkymo tikslus ir priemones;

„Duomenų tvarkytojas“ reiškia fizinį arba juridinį asmenį, kuris Duomenų valdytojo vardu ir šios Sutarties pagrindu tvarko Asmens duomenis;

„Asmens duomenys“ reiškia bet kokią informaciją apie fizinį asmenį, kurio tapatybė nustatyta arba kurio tapatybę galima nustatyti;

„Tvarkymas“ reiškia bet kokią automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekamą operaciją ar operacijų seką, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas;

„Subtvarkytojas“ reiškia trečiąją šalį subteikėją, pasitelktą Duomenų tvarkytojo, kuris savo, kaip subteikėjo, teikiančio paslaugas, pareigų vykdymo tikslu, tvarko Asmens duomenis Duomenų valdytojo vardu.

2.
ASMENS DUOMENŲ TVARKYMAS

2.1.
Duomenų tvarkytojas įsipareigoja tvarkyti Asmens duomenis tik laikantis Duomenų valdytojo dokumentais įformintų nurodymų. Duomenų valdytojo pirminiai nurodymai Duomenų tvarkytojui dėl duomenų tvarkymo dalyko ir trukmės, duomenų tvarkymo pobūdžio ir tikslo, Asmens duomenų rūšies ir duomenų subjektų kategorijų yra nustatyti šioje Sutartyje ir jos Priede Nr. 1.

2.2.
Tvarkydamas asmens duomenis pagal šią Sutartį, Duomenų tvarkytojas įsipareigoja laikytis visų Taikytinų teisės aktų ir priežiūros institucijų ar kitų kompetentingų institucijų rekomendacijų. Duomenų tvarkytojas įsipareigoja sudaryti su Duomenų valdytoju šios Sutarties pakeitimus ar papildymus, tuo atveju, jeigu tai yra būtina pagal Taikytinus teisės aktus.

2.3.
Duomenų tvarkytojas įsipareigoja padėti Duomenų valdytojui įvykdyti prievoles, numatytas Taikytinuose teisės aktuose, įskaitant, bet neapsiribojant Duomenų valdytojo pareiga įgyvendinti duomenų subjektų teisę reikalauti pateikti informaciją apie duomenų tvarkymą (susipažinti su tvarkomais Asmens duomenimis) ir ištaisyti, apriboti ar ištrinti Asmens duomenis duomenų subjektų prašymu, taip pat teisę reikalauti persiųsti jo Asmens duomenis kitam duomenų gavėjui, bei teisę nesutikti su Asmens duomenų tvarkymu.

2.4.
Jeigu duomenų subjektai, priežiūros institucijos ar kiti tretieji asmenys pateikia prašymą Duomenų tvarkytojui pateikti informaciją apie Asmens duomenų tvarkymą šios Sutarties pagrindu, Duomenų tvarkytojas įsipareigoja perduoti tokį prašymą Duomenų valdytojui. Duomenų tvarkytojas įsipareigoja jokiais atvejais neatlikti jokių veiksmų Duomenų valdytojo vardu ar kaip jo atstovas, ir taip pat įsipareigoja, be išankstinio Duomenų valdytojo nurodymo ar įgaliojimo, neperduoti ar kitaip neatskleisti Asmens duomenų ar kitos informacijos, susijusios su Asmens duomenų tvarkymu, jokiais trečiajai šaliai. Tuo atveju, jeigu Duomenų tvarkytojas turi pareigą remiantis Taikytinais teisės aktais atskleisti Asmens duomenis, kuriuos Duomenų tvarkytojas tvarko Duomenų valdytojo vardu, Duomenų tvarkytojas įsipareigoja apie tai nedelsiant informuoti Duomenų valdytoją ir prašyti netaikyti konfidencialumo įsipareigojimo, sutinkamai su reikalaujama atskleisti informacija. 

2.5.
Duomenų valdytojas įsipareigoja įgyvendinti tinkamas technines ir organizacines priemones, kad būtų užtikrintas Duomenų valdytojui taikomų Taikytinų teisės aktų reikalavimų laikymasis.

3.
SUBTVARKYTOJAI

3.1.
Duomenų tvarkytojas įsipareigoja užtikrinti, kad kiekvienas Subtvarkytojas būtų pasitelktas rašytine sutartimi, kuria būtų numatyta pareiga Subtvarkytojui laikytis tokių pačių Asmens duomenų tvarkymo pareigų, kurios yra numatytos šioje Sutartyje ir Taikytinuose teisės aktuose.

4.
PERDAVIMAS Į TREČIĄSIAS ŠALIS

4.1.
Duomenų tvarkytojas neturi teisės be išankstinio rašytinio Duomenų valdytojo sutikimo, perduoti Asmens duomenų už Europos Ekonominės Erdvės ribų. Jeigu Duomenų valdytojas patvirtina tokį perdavimą, perduodant asmens duomenis už Europos Ekonominės Erdvės ribų (į trečiąsias valstybes), turi būti laikomasi Taikytinų teisės aktų reikalavimų.

4.2.
Duomenų valdytojas dėl pagrįstų priežasčių turi teisę bet kuriuo metu atšaukti savo sutikimą perduoti asmens duomenis į trečiąsias valstybes, kaip nurodyta Sutarties 4.1. punkte. Tokiu atveju, Duomenų tvarkytojas privalo nedelsiant nutraukti tokį asmens duomenų perdavimą ir, remiantis Duomenų valdytojo reikalavimu, pateikti šias aplinkybės pagrindžiantį rašytinį patvirtinimą.

5.
INFORMACIJOS APSAUGA IR KONFIDENCIALUMAS
5.1.
Tam, kad Duomenų valdytojas galėtų įgyvendinti jam Taikytinų teisės aktų nustatytas pareigas, įskaitant, bet neapsiribojant pareiga įgyvendinti saugumo priemones, Duomenų tvarkytojas privalo taikyti tinkamas technines ir organizacines priemones, kad apsaugotų tvarkomus Asmens duomenis. Atitinkamos priemonės turi užtikrinti saugumo lygį, kuris yra tinkamas, atsižvelgiant į:

5.1.1.
 techninių galimybių išsivystymo lygį;

5.1.2.
 saugumo priemonių įgyvendinimo sąnaudas;

5.1.3.
 pavojus ir rizikas, susijusius su Asmens duomenų tvarkymu;

5.1.4.
 Asmens duomenų, kurie yra tvarkomi, jautrumą.

5.2.
Duomenų tvarkytojas privalo užtikrinti pakankamas Asmens duomenų apsaugos priemones. Duomenų tvarkytojas turi apsaugoti Asmens duomenis nuo jų neteisėto sunaikinimo, praradimo, pakeitimo, atskleidimo ar neteisėtos prieigos. Asmens duomenys taip pat turi būti apsaugoti nuo kitokios formos neteisėto tvarkymo. Atsižvelgdamas į techninių galimybių išsivystymo lygį, įgyvendinimo sąnaudas bei duomenų tvarkymo pobūdį, aprėptį, kontekstą ir tikslus, taip pat duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms, Duomenų tvarkytojas turi įgyvendinti tinkamas technines ir organizacines priemones, kad būtų užtikrintas pavojų atitinkančio lygio saugumas, įskaitant, jei reikia:

5.2.1.
 pseudonimų suteikimą Asmens duomenims ir jų šifravimą;

5.2.2.
 gebėjimą užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą tvarkant Asmens duomenis;

5.2.3.
 gebėjimą laiku atkurti sąlygas ir galimybes naudotis Asmens duomenimis fizinio ar techninio incidento atveju;

5.2.4.
 reguliarių techninių ir organizacinių priemonių, kuriomis užtikrinamas Asmens duomenų tvarkymo saugumas, tikrinimo, vertinimo ir veiksmingumo procesą.

5.3.
Atsižvelgiant į technines ir organizacines priemones, nurodytas Sutarties 5.2. punkte, Duomenų tvarkytojas taip pat privalo įgyvendinti žemiau nurodytas priemones:

5.3.1.
 apsaugoti nuo fizinės prieigos Asmens duomenis, kai jie laikomi kompiuterinėje įrangoje ar kitose laikmenose, kai jie nėra prižiūrimi, t. y. užtikrinti, kad Duomenų tvarkytojo patalpose ši įranga ir laikmenos būtų užrakinti, siekiant apsaugoti nuo neteisėto naudojimo, poveikio ir vagystės;

5.3.2.
 duomenų atkūrimo patikrinimo procesas po to, kai Asmens duomenys buvo atkurti iš atsarginių kopijų; 

5.3.3.
 leidimas prieiti prie Asmens duomenų (juos tvarkyti) turi būti suteiktas tik tiems asmenims, kuriems Asmens duomenys yra reikalingi jų darbinių funkcijų atlikimui. Turi būti užtikrintos procedūros tokių leidimų paskirstymui ir panaikinimui; 

5.3.4.
techninėmis priemonėmis turi būti įmanoma retrospektyviai atsekti prisijungimus prie Asmens duomenų. Duomenų tvarkytojui turi būti įmanoma patikrinti minėtus duomenis ir perduoti juos Duomenų valdytojui;

5.3.5.
 turi būti taikomas procesas, kuris užtikrina saugų Asmens duomenų sunaikinimą, kai Asmens duomenų laikmenos nebėra naudojamos pagal jų paskirtį ir jie nėra archyvuojami;

5.3.6.
su paslaugų teikėjais turi būti sudaromi susitarimai, kuriais tokie paslaugų teikėjai įsipareigoja laikytis konfidencialumo įsipareigojimų, susijusių su Asmens duomenimis, kai tokie paslaugų teikėjai teikia Asmens duomenų saugojimui naudojamos įrangos remontą ir aptarnavimą.

5.4.
Duomenų tvarkytojas privalo imtis visų būtinų priemonių, kad padėtų ir praneštų Duomenų valdytojui apie bet kokią atsitiktinę ar neleistiną prieigą prie Asmens duomenų ar bet kokį kitą saugumo pažeidimą (Asmens duomenų pažeidimą) kaip įmanoma nedelsiant, bet, bet kuriuo atveju, ne vėliau kaip per 24 valandas nuo sužinojimo apie tokį pažeidimą. Pranešime turi būti nurodyta:

5.4.1.
aprašytas Asmens duomenų saugumo pažeidimo pobūdis, įskaitant, jeigu įmanoma, atitinkamų duomenų subjektų kategorijos ir apytikslis skaičius, taip pat atitinkamų Asmens duomenų įrašų kategorijos ir apytikslis skaičius;

5.4.2.
nurodytas duomenų apsaugos pareigūno arba kito kontaktinio asmens, galinčio suteikti daugiau informacijos, vardas bei pavardė (pavadinimas) ir kontaktiniai duomenys, jeigu Duomenų tvarkytojas tokį duomenų apsaugos pareigūną yra paskyręs;

5.4.3.
aprašytos tikėtinos Asmens duomenų saugumo pažeidimo pasekmės;

5.4.4.
aprašytos priemonės, kurių ėmėsi arba pasiūlė imtis Duomenų tvarkytojas, kad būtų pašalintas duomenų saugumo pažeidimas, įskaitant, kai tinkama, priemones galimoms neigiamoms jo pasekmėms sumažinti.

5.5.
Duomenų tvarkytojas privalo imtis visų būtinų priemonių, kad atsitiktinės ar neleistinos prieigos prie Asmens duomenų ar bet kokio kito saugumo pažeidimo (Asmens duomenų saugumo pažeidimo) atveju, kaip įmanoma nedelsiant, tačiau, bet kuriuo atveju, ne vėliau kaip per 24 valandas nuo sužinojimo apie tokį pažeidimą, būtų įvertintas tokio Asmens duomenų saugumo pažeidimo pavojaus mastas duomenų subjektų, kurių Asmens duomenų saugumas buvo pažeistas, teisėms ir laisvėms, bei imtis visų būtinų priemonių, kad padėtų Duomenų valdytojui tinkamai pranešti tokiems duomenų subjektams apie Asmens duomenų saugumo pažeidimą, jeigu tai yra reikalinga pagal Taikytinus teisės aktus.

5.6.
Tuo atveju, kai Duomenų valdytojas atlieka ar ketina atlikti poveikio duomenų apsaugai vertinimą ir / ar konsultuojasi ar ketina konsultuotis su priežiūros institucija dėl Asmens duomenų tvarkymo, Duomenų tvarkytojas įsipareigoja imtis visų būtinų priemonių, suteikti visą turimą informaciją (kiek jos turi), kad padėtų Duomenų valdytojui tinkamai įgyvendinti pareigas, susijusias su poveikio duomenų apsaugai vertinimu ir / ar išankstinėmis konsultacijomis su priežiūros institucija.

5.7.
Duomenų tvarkytojas įsipareigoja be Duomenų valdytojo išankstinio rašytinio sutikimo, šios Sutarties pagrindu tvarkomų Asmens duomenų neatskleisti ar kitaip nepadaryti prieinamų tretiesiems asmenims, išskyrus Subtvarkytojus, kurie pasitelkti šioje Sutartyje numatyta tvarka.

5.8.
Duomenų tvarkytojas įsipareigoja užtikrinti, kad prieigą prie Asmens duomenų turėtų tik tie darbuotojai, kuriems tiesiogiai reikalinga tokia prieiga tam, kad būtų įvykdytos Duomenų tvarkytojo šioje Sutartyje numatytos pareigos. Duomenų tvarkytojas įsipareigoja užtikrinti, kad tokie darbuotojai būtų įsipareigoję užtikrinti Asmens duomenų konfidencialumą tokia pačia apimtimi, kiek Duomenų tvarkytojas yra įsipareigojęs užtikrinti konfidencialumą šios Sutarties pagrindu bei užtikrinti, jog tokie Duomenų tvarkytojo darbuotojai būtų informuoti apie tai, kaip turi būti vykdomas Asmens duomenų tvarkymas.

5.9.
Konfidencialumo įsipareigojimai, numatyti 5 skyriuje išlieka galioti ir po šios Sutarties nutraukimo ar pasibaigimo.

6.
AUDITAVIMO TEISĖ

6.1.
Duomenų valdytojas turi teisę imtis priemonių patikrinti, ar Duomenų tvarkytojas gali vykdyti savo įsipareigojimus pagal šią Sutartį, ir kad Duomenų tvarkytojas iš tiesų yra ėmęsis priemonių užtikrinti tokį savo pareigų vykdymo atitikimą Sutarčiai. Duomenų tvarkytojas įsipareigoja suteikti Duomenų valdytojui visą reikalingą informaciją ir pagalbą, būtiną siekiant įrodyti įsipareigojimų, numatytų šioje Sutartyje, įgyvendinimą, jei kyla reali grėsmė asmens duomenų praradimui.

7.
TERMINAI

7.1.
Šios Sutarties nuostatos įsigalioja ir yra taikomos Šalims nuo jos pasirašymo dienos ir galioja tol, kol Duomenų tvarkytojas tvarko Asmens duomenis, kurių duomenų valdytoju yra Duomenų valdytojas.

7.2.
Duomenų valdytojas turi teisę vienašališkai, nesikreipdamas į teismą, nedelsiant, t. y. įspėjęs raštu Duomenų tvarkytoją prieš 1 (vieną) darbo dieną, nutraukti šią Sutartį ir uždrausti Duomenų tvarkytojui toliau tvarkyti Asmens duomenis, jeigu Duomenų tvarkytojas nevykdo ar netinkamai vykdo įsipareigojimus, numatytus šioje Sutartyje, įskaitant, bet neapsiribojant, pažeidžia Asmens duomenų tvarkymo nurodymus, nesilaiko Taikytinų teisės aktų reikalavimų.

8.
TAIKOMA TEISĖ

8.1.
Šiai Sutarčiai taikoma ir ji interpretuojama pagal Lietuvos Respublikoje galiojančius teisės aktus.

9.
PRIEMONĖS PASIBAIGUS DUOMENŲ TVARKYMUI

9.1.
Pasibaigus Pagrindinės sutarties / Pagrindinės sutarties priedo galiojimui, Duomenų tvarkytojas Duomenų valdytojo pasirinkimu (atskirai raštu informavęs Duomenų tvarkytoją), privalo ištrinti arba grąžinti Duomenų valdytojui visus Asmens duomenis ir ištrinti esamas jų kopijas, ir privalo užtikrinti, jog bet koks Subtvarkytojas atliks tokius pačius veiksmus, išskyrus, jei Duomenų tvarkytojas archyvuoja minėtus duomenis  teisės aktų numatyta tvarka.

9.2.
Duomenų valdytojo reikalavimu, Duomenų tvarkytojas privalo pateikti Duomenų valdytojui rašytinį pranešimą, kuriame nurodoma, kokių priemonių buvo imtasi pabaigus Asmens duomenų tvarkymą, ir pateikti tokių priemonių ėmimąsi patvirtinančius rašytinius įrodymus.

10.
KOMPENSACIJA

10.1.
Duomenų tvarkytojas neturi teisės į jokias pinigines kompensacijas už šioje Sutartyje numatytų įsipareigojimų vykdymą.

11.
ATSAKOMYBĖ

11.1.
Be kompensacijos už sutarties pažeidimą, kuriai pagrindas atsirasti kyla iš šios Sutarties arba Sutarties priedo, Duomenų valdytojas turi teisę reikalauti iš Duomenų tvarkytojo atlyginti visus Duomenų valdytojo patirtus nuostolius, tame tarpe ir kompensacijų už visas išlaidas, rinkliavas ir baudas, kurias Duomenų valdytojas patirs pagal Taikytinus teisės aktus ar kitus galiojančius teisės aktus, jeigu Asmens duomenų tvarkymas, kurio pagrindu tokie nuostoliai buvo patirti, buvo atliktas Duomenų tvarkytojo ir/ar Subtvarkytojo ar per juos.

12.
PRANEŠIMAI

12.1.
Visi pranešimai ir susirašinėjimai tarp Šalių vykdomi atsižvelgiant į sąlygas, nurodytas Pagrindinėje sutartyje. Jeigu Pagrindinėje sutartyje nenumatytos sąlygos Šalių pranešimams ar susirašinėjimams, visi pranešimai ir susirašinėjimai tarp Šalių pagal šią Sutartį vykdomi raštu ir siunčiami el. paštu, registruotu paštu arba per kurjerį Sutartyje nurodytais adresais arba paskutiniu Šalies nurodytu adresu, arba įteikiant pasirašytinai.

12.2.
Pranešimai laikomi gavėjo gautais:

12.2.1.
jeigu siunčiama per kurjerį ar įteikiama asmeniškai – įteikimo momentu;

12.2.2.
jeigu siunčiama registruotu paštu – 5 (penktą) darbo dieną po išsiuntimo;

12.2.3.
jeigu siunčiama elektroniniu paštu – išsiuntimo dieną, kai išsiųsta darbo dieną iki 17 val., arba sekančią darbo dieną, kai pranešimas išsiųstas darbo dieną po 17 val.

13.
GINČŲ SPRENDIMAS

13.1.
Bet kokie ginčai, kylantys šios Sutarties pagrindu, sprendžiami Pagrindinėje sutartyje nurodyta tvarka. Tuo atveju, jeigu Pagrindinėje sutartyje ginčų sprendimo tvarka nėra nurodyta, ginčai, kylantys šios Sutarties pagrindu, sprendžiami Lietuvos Respublikos teismuose pagal Duomenų valdytojo buveinės vietą, nurodytą VĮ Registrų centro Juridinių asmenų registre.

13.2.
Ši Sutartis sudaryta 2 (dviem) egzemplioriais, turinčiais vienodą juridinę galią. Vienas egzempliorius įteikiamas Duomenų valdytojui, kitas – Duomenų tvarkytojui.

Duomenų valdytojas                                                  Duomenų tvarkytojas 

	Duomenų valdytojas

Akcinė bendrovė „SMILTYNĖS PERKĖLA“
Įmonės kodas: 140285526
Registracijos adresas: Klaipėda, Nemuno g. 8
Generalinis direktorius
Mindaugas Čiakas
	Duomenų tvarkytojas

[________________]

Juridinio asmens kodas: [______________]

Registracijos adresas: [______________]

Pareigos

Vardas Pavardė ____________________



�Pildyti tuomet, jei bus pateikta konfidenciali informacija. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkantysis subjektas laiko, kad jo pateiktame pasiūlyme nėra konfidencialios informacijos.

